Η διάψευση των ψευδοπροφητειών της Σκοπιάς για την...\nΗ διάψευση των ψευδοπροφητειών της Σκοπιάς για την έλευση του τέλους\nΜιχάλης Μαυροφοράκης και Μηνάς Αναστασάκης\nΚαι στη μελέτη αυτή συνεχίζουμε το λόγο περί των ψευδοπροφητειών της Οργάνωσης των αυτοαποκαλουμένων «Μαρτύρων του Ιεχωβά», της Εταιρείας Σκοπιά.\nΤο ζήτημα των ψευδών προφητειών καταδικάζεται από την Αγία Γραφή σαφώς και τελεσίδικα.\nΣτην Παλαιά Διαθήκη οι ψευδοπροφήτες τιμωρούνται με θάνατο. Στην Καινή Διαθήκη, καταδικάζονται από τον Ιησού Χριστό αλλά και από τους Αποστόλους και όλη την Εκκλησία.\nΣε προηγούμενη μελέτη, αναφέραμε το χαρακτηριστικό γνώρισμα όπως αναφέρεται στο Δευτερονόμιο κεφάλαιο 18 και στίχους 20-22: «Ο προφήτης όμως όστις ασεβήση και λαλήση εν τω ονόματί μου λόγον τον οποίον εγώ δεν προσέταξα εις αυτόν να λαλήση, ή όστις λαλήση εν τω ονόματι άλλων θεών, ο προφήτης εκείνος θέλει θανατωθή. 21 Και εάν είπης εν τη καρδία σου, Πώς θέλομεν γνωρίσει τον λόγον, τον οποίον ο Κύριος δεν ελάλησεν; 22 Όταν τις προφήτης λαλήση εν τω ονόματι του Κυρίου και ο λόγος δεν γείνη ουδέ συμβή, ούτος είναι ο λόγος τον οποίον ο Κύριος δεν ελάλησεν· ελάλησεν αυτόν ο προφήτης εν υπερηφανία· δεν θέλετε φοβηθή απ' αυτού». Είναι σαφές το χωρίο αυτό και μας δίνει ένα χαρακτηριστικό γνώρισμα για να μπορούμε να διακρίνουμε τους ψευδοπροφήτες από τους γνησίους προφήτες. Το γνώρισμα είναι ότι όταν κάποιος κάνει μια προφητεία στο όνομα του Θεού και η προφητεία αυτή δεν πραγματοποιηθεί, τότε ο προφήτης αυτός χαρακτηρίζεται ως ψευδοπροφήτης και μάλιστα στους χρόνους της Παλαιάς Διαθήκης, τιμωρούνταν με θάνατο.\nΗ Οργάνωση των Μαρτύρων του Ιεχωβά είναι μία Οργάνωση που στηρίζεται σε εσχατολογικό μήνυμα, σε εσχατολογικό ευαγγέλιο. Δηλαδή, θεμελιώνει την ύπαρξή της στο ότι ζούμε στις έσχατες ημέρες. Υπάρχουν κι άλλες τέτοιες αιρέσεις, ομάδες στην εποχή μας, αλλά οι Μάρτυρες του Ιεχωβά είναι μία από τις χαρακτηριστικές. Είναι γνωστό ότι συνδέει την ύπαρξή της η οργάνωση αυτή και με ένα σωρό σχετικές προφητείες που μάλιστα ορίζουν και σαφείς χρονολογίες.\nΣε προηγούμενη μελέτη αναφερθήκαμε στην πρώτη μεγάλη ψευδοπροφητεία της Οργανώσεως των Μαρτύρων του Ιεχωβά, η οποία αναφέρεται στο έτος 1914.\nΤι έλεγαν λοιπόν οι Μάρτυρες του Ιεχωβά για το έτος 1914; Τι συνέβη τελικά;\nΗ Οργάνωση των Μαρτύρων του Ιεχωβά προ του έτους 1914, επί μακρά σειρά ετών, 40 περίπου χρόνια, είχε κάνει τις εξής ψευδείς προφητείες:\n1ον : με την έλευση του 1914 θα καταστρεφόταν ολόκληρος ο πονηρός κόσμος, αφού λίγο πριν το έτος αυτό θα δοξαζόταν η Εκκλησία και θα πραγματοποιούταν ανατροπή όλων των κυβερνήσεων του κόσμου. Αυτά έγραφε τη Οργάνωση στα βιβλία της προ του 1914. Όταν ήλθε το 1914 αντί να γίνουν πραγματικότητα όλα αυτά, δηλαδή να καταστραφεί ο πονηρός κόσμος και να αρχίσει η ευτυχία πάνω στη γη όπως είχαν προφητεύσει, έγινε ακριβώς το αντίθετο. Κηρύχθηκε ο πρώτος Παγκόσμιος Πόλεμος. Πίστευαν ότι θα άρχιζε ο επίγειος παράδεισος και αντί να συμβεί αυτό, ξεκίνησε ο πόλεμος και μάλιστα ένας πόλεμος του οποίου οι συνέπειες εκτός του ότι ήταν καταστρεπτικές για την ανθρωπότητα, έθεσαν και τις βάσεις για να γίνει και ο δεύτερος Παγκόσμιος Πόλεμος. Ευτυχία είχαν προφητεύσει, δυστυχία ήλθε. Ειρήνη είχαν προβλέψει, πόλεμος ξέσπασε. Είναι φανερό λοιπόν, ότι δεν απεδείχθησαν αληθινοί προφήτες. Σήμερα, όταν αναφέρονται στο έτος 1914 [για το οποίο λένε άλλα τώρα], λένε ότι εμείς, προ του 1914 λέγαμε ότι θα κηρυχθεί ο πρώτος παγκόσμιος πόλεμος και βγήκαμε αληθινοί. Αυτό όμως είναι ψέματα. Ποτέ δεν είπαν και ποτέ δεν έγραψαν στα βιβλία τους ότι θα κηρυσσόταν ο πρώτος παγκόσμιος πόλεμος, αλλά ότι θα άρχιζε η ευτυχία πάνω στη γη, δια της Βασιλείας του Θεού. Το έγραψαν αυτό στο δεύτερο τόμο των Γραφικών Μελετών στη σελίδα 114 και σε πλήθος σελίδων στο περιοδικό «Σκοπιά». Οι σύγχρονοι Μάρτυρες του Ιεχωβά οι οποίοι δεν έχουν τα προ του 1914 βιβλία, πιστεύουν ότι έτσι πράγματι προφήτευε η Οργάνωση, την κήρυξη του πρώτου παγκοσμίου πολέμου. Προκαλούμε και προσκαλούμε την Οργάνωση των Μαρτύρων του Ιεχωβά να μας δείξει κείμενα προ του 1914 δικά της, όχι εφημερίδες αλλά κείμενα μέσα από δικά της έντυπα, που να αναφέρουν προφητείες δικές της σχετικές με έναρξη παγκοσμίου πολέμου το 1914. Δεν υπάρχουν τέτοια κείμενα. Δηλαδή, η Οργάνωση των Μαρτύρων του Ιεχωβά και οι ηγέτες της προφανώς, δεν χαρακτηρίζονται μόνο ως ψευδοπροφήτες, αλλά λέγουν και περαιτέρω ψέματα. Τους χαρακτηρίζει μάλιστα και μεγάλη αμετανοησία.\nΉρθε λοιπόν το 1914 και δεν επαληθεύτηκαν ως προς εκείνο το οποίο είχαν προφητεύσει. Δε μετανόησαν όμως, αλλά τι έκαναν; Όρισαν νέα ημερομηνία για την καταστροφή του πονηρού κόσμου, εμμέσως αυτή τη φορά. Η χρονολογία αυτή ήταν το 1918. Στη «Σκοπιά» της 1ης Ιανουαρίου 1915 σελίδα 11 (ελληνική έκδοση) διαβάζουμε: «Πολλάκις υπεδείξαμεν ότι η μεγάλη μάχη του Αρμαγεδώνος (η καταστροφή δηλαδή του πονηρού κόσμου και η έναρξη της βασιλείας του Θεού στη γη), είναι πλησίον και ότι θα επακολουθήσει αμέσως μετά τον παρόντα παγκόσμιο πόλεμο». Ποιος είναι ο παρών παγκόσμιος πόλεμος για τον οποίο μιλάει εδώ η «Σκοπιά» το 1915; Είναι ο πρώτος παγκόσμιος πόλεμος που είχε ήδη εκραγεί. Πότε τελείωσε ο πρώτος παγκόσμιος πόλεμος; Το 1918. Τότε θα γινόταν ο Αρμαγεδώνας. Ήρθε και το έτος 1918 και δεν έγινε ασφαλώς τίποτε. Για άλλη μια φορά η Οργάνωση απεδείχθη ψευδής προφήτης.\nΔε μετανόησε όμως! Όρισε νέα χρονολογία. Πώς το ξέρουμε αυτό; Το βλέπουμε μέσα στο δικό της βιβλίο με τίτλο: «Εκατομμύρια ήδη ζώντων ουδέποτε θα αποθάνωσι» το οποίο έχει εκδοθεί το έτος 1920. Στη σελίδα 77 διαβάζουμε τα εξής: «το 1925 θα παραστεί μάρτυς της επιστροφής των πιστών ανδρών του Ισραήλ (δηλαδή του Αβραάμ, του Ισαάκ, του Ιακώβ και των άλλων) εκ τη καταστάσεως του θανάτου, οίτινες θα αναστηθώσι τέλειαι ανθρώπιναι υπάρξεις και θα γίνωσι ορατοί, μόνιμοι αντιπρόσωποι της νέας καταστάσεως πραγμάτων ήτις θα επικρατεί επί της γης». Το 1925 λοιπόν θα γινόταν η ανάσταση. Αυτά έλεγαν το 1920. Τα ίδια επαναλαμβάνουν στη σελίδα 78 του προαναφερομένου βιβλίου, απ’ όπου διαβάζουμε: «επομένως δυνάμεθα μετ’ εμπιστοσύνης να προσδοκώμεν ότι το 1925 θα σημειώσει την επιστροφή του Αβραάμ, του Ισαάκ και του Ιακώβ και των γνωστών απ’ αιώνος προφητών, εν καταστάσει ανθρωπίνης τελειότητος». Τα ίδια επίσης λέγουν και στη σελίδα 85 ως εξής: «το 1925 θα σημειώσει την ανάσταση των πιστών αριστέων του παρελθόντος και την έναρξιν της αποκαταστάσεως». Στη σελίδα 100 μας δίνουν και ένα θα λέγαμε πρωταπριλιάτικο αστείο. Διαβάζουμε: «την 1ην Απριλίου 1925 δυνάμεθα να προσδοκώμεν την ανάστασιν των αρχαίων αριστέων και την έναρξιν της ευλογίας πασών των φυλών της γης, των τε ζώντων και των νεκρών». Παρατηρούμε ότι όρισαν ακόμη και την ακριβή ημερομηνία! Να μια ψευδοπροφητεία – «πρωταπριλιάτικο ψέμα» της Οργάνωσης των Μαρτύρων του Ιεχωβά! Άλλωστε για να μη μακρηγορεί κανείς και ο ίδιος ο τίτλος του βιβλιαρίου που προαναφέραμε αποτελεί ψευδοπροφητεία της Εταιρείας λέγοντας «Εκατομμύρια ήδη ζώντων (σημ. ΟΟΔΕ: το 1920) ουδέποτε θα αποθάνωσι».\nΓεννάται επομένως το ερώτημα: πού θα πήγαιναν αυτοί που θα ανασταίνονταν, ο Αβραάμ και οι άλλοι για να κυβερνήσουν τον κόσμο; Μας το λέει η Οργάνωση σε άλλο βιβλίο της με τίτλο «Επιθυμητή Κυβέρνηση», γραμμένο το 1924 (ένα χρόνο δηλαδή προ του 1925) από το οποίο διαβάζουμε στη σελίδα 33 τα εξής: «Η πρωτεύουσα του κόσμου» (επικεφαλίδα) «Εν τω φωτί των Γραφών δυνάμεθα λογικώς να αναμένουμε ότι η Ιερουσαλήμ θα γίνει η Πρωτεύουσα του κόσμου μετά των τελείων πιστών ανδρών, ήτοι του Αβραάμ, Ισαάκ, Ιακώβ, Δαυΐδ, Δανιήλ και των άλλων αγίων ανδρών, οίτινες θα αναλάβωσι την διεύθυνση των υποθέσεων της γης, ενώ τινές εξ αυτών θα εγκατασταθώσι εις τα κυριότερα μέρη της γης ως κυβερνήται. Διότι τότε εκείνος όστις θα εδρεύει εν Ιεροσολύμοις, θα δίδει οδηγίες σχετικώς με την διεκπεραίωσιν των κυβερνητικών υποθέσεων εις τα διάφορα μέρη της γης». Και το βιβλίο της Οργανώσεως των Μαρτύρων του Ιεχωβά συνεχίζει: «με τους τελείους τότε ραδιοφωνικούς σταθμούς ευλόγως δυνάμεθα να πιστεύσωμεν ότι ο Αβραάμ θα διευθύνει τας υποθέσεις της γης επί του όρους Σιών». Ούτε λίγο, ούτε πολύ ο Αβραάμ έτσι με τη γενειάδα όπως τον ξέρουμε από την εικονογραφία θα έπαιρνε το μικρόφωνο και θα κυβερνούσε τους Μάρτυρες του Ιεχωβά πάνω από το βουνό Σιών. Αυτά, το λιγότερο γελοία πράγματα διακήρυττε η Οργάνωση των Μαρτύρων του Ιεχωβά στο όνομα του Θεού! (σημ. ΟΟΔΕ: αλλά και τραγικά συνάμα, διότι η Οργάνωση αυτή κυβερνά και τρομοκρατεί ακόμη και σήμερα τις ζωές και τις οικογένειες πολλών πλανημένων αδελφών μας, κρατώντας τους μακριά από την αιώνια και αναλλοίωτη αλήθεια του Ευαγγελίου της Μίας Αγίας και Αποστολικής Εκκλησίας του Χριστού, καταστρέφοντάς τους τη ζωή και υποθηκεύοντας το αιώνιο μέλλον τους).\nΉρθε λοιπόν το έτος 1925 και ούτε ο Αβραάμ φάνηκε, ούτε ο Ισαάκ ακούστηκε. Για άλλη μια φορά η Οργάνωση αποδείχθηκε ψευδοπροφήτης.\nΠώς όμως αντιμετώπισαν τη διάψευση αυτή οι ίδιοι οι Μάρτυρες του Ιεχωβά που πίστευαν πως την 1η Απριλίου 1925 θα γινόταν η Ανάσταση; Όσοι από αυτούς είχαν την ελάχιστη, ας πούμε, κριτική σκέψη, εγκατέλειψαν την Οργάνωση. Η Εταιρεία μετατόπισε προς τα πίσω (!) τη χρονολογία ελεύσεως της Βασιλείας στο έτος 1914, λέγοντας πως αυτή έλαβε χώρα στους ουρανούς αοράτως! Με τον τρόπο αυτό, απέφυγαν, κατά τη γνώμη τους, να χαρακτηριστούν ως ψευδοπροφήτες. Το παραπάνω γράφτηκε στη «Σκοπιά» τεύχος της 15ης Μαρτίου 1925. Με τον πονηρό αυτό τρόπο, αποπροσανατόλισαν τους οπαδούς τους όσον αφορά στην συγκεκριμένη διαψευσθείσα προφητεία του 1925, αλλά και του 1914. Και τι υποστήριξαν στην ουσία; Υποστήριξαν ότι αυτά τα πράγματα που είχαν «προφητεύσει» ότι θα συμβούν στη γη, έγιναν τάχα αοράτως στον ουρανό.\nΕίναι πάντως αξιοσημείωτο το γεγονός ότι, οι ηγέτες της Οργάνωσης χρειάστηκαν 11 ολόκληρα χρόνια προκειμένου να εφεύρουν μια λογικοφανή έστω δικαιολογία. Λέμε «λογικοφανή» εντός εισαγωγικών, γιατί στην ουσία πρόκειται για μια εντελώς παράλογη δικαιολογία. Ο υποτιθέμενος «λαός του Θεού» πήρε είδηση ότι έγινε η εγκαθίδρυση της Βασιλείας 10 χρόνια μετά!!! Ας μη ζητάμε σοβαρότητα από την Οργάνωση αυτή.\nΠαρόλα αυτά και πάλι η Οργάνωση δεν μετανόησε!!! Όρισε νέα χρονολογία το έτος 1931. Έτος καταστροφής του πονηρού συστήματος πραγμάτων. Αυτό το διαβάζουμε σε ένα βιβλίο της Οργανώσεως των Μαρτύρων του Ιεχωβά που έχει κυκλοφορήσει το έτος 1923. Έχει γραφεί το έτος 1917 και έχει τίτλο: «Το τετελεσμένον Μυστήριο». Στη σελίδα 719 αυτού του βιβλίου διαβάζουμε τα εξής: «ο χρόνος της εγκαθιδρύσεως της Βασιλείας εν δυνάμει, καταδεικνύεται ως μέλλων να λάβει χώραν εις το έτος 1931».\nΜάλιστα, συμβαίνει το εξής εκπληκτικό τότε: η Οργάνωση, περιμένοντας να συμβεί το τέλος του πονηρού κόσμου και η ανάσταση του Αβραάμ και των άλλων το έτος 1931, έσπευσε να αγοράσει και ένα σπίτι εις το San Diego της Καλιφόρνια για να μείνουν τάχα ο Αβραάμ και οι άλλοι. Πώς το ξέρουμε αυτό; Αυτό το διαβάζουμε σε ένα άλλο βιβλίο της Οργάνωσης που έχει τον τίτλο «Σωτηρία» και έχει γραφεί το έτος 1939. Στη σελίδα 330 του βιβλίου αυτού διαβάζουμε τα εξής εκπληκτικά: «εις το San Diego της Καλιφόρνια υπάρχει μικρά έκτασις γης, επί της οποίας κατά το 1929 (σημ. ΟΟΔΕ: δύο χρόνια δηλαδή προ της ελεύσεως τάχα του Αβραάμ), εκτίσθη μια οικία η οποία καλείται και είναι γνωστή ως Μπεθ Σαρίμ (σημ. ΟΟΔΕ: οι εβραϊκές λέξεις Μπεθ Σαρίμ σημαίνουν: οίκος αρχόντων). Ο δε σκοπός της αποκτήσεως της ιδιοκτησίας αυτής και της οικοδομής του οικήματος, ήτο όπως υπάρχει απτή απόδειξις του ότι υπάρχουν μερικοί σήμερον επί της γης οι οποίοι πλήρως πιστεύουν εις τον Θεόν και στον Ιησούν Χριστόν και εις την Βασιλείαν του και οι οποίοι πιστεύουν ότι οι πιστοί άνδρες του πάλαι ταχέως θα αναστηθούν υπό του Κυρίου, θα επανέλθουν επί της γης και θα αναλάβωσι την φροντίδα των ορατών υποθέσεων της γης. Ο τίτλος του Μπεθ Σαρίμ είναι υπό την φύλαξιν της Βιβλικής και Φυλλαδικής Εταιρείας «Η Σκοπιά», όπως χρησιμοποιηθεί υπό του προέδρου της Εταιρείας και των βοηθών του επί του παρόντος και ακολούθως να είναι εις την διάθεσιν των προαναφερθέντων αρχόντων επί της γης». Ώστε λοιπόν, διαβάζουμε εδώ, ότι πήραν ένα σπίτι, προσωρινά θα κατοικούσε η ηγεσία της Οργανώσεως και να είναι έτοιμο να το κατοικήσουν εκείνοι που θα ανασταίνονταν το έτος 1931 όπως είδαμε στο άλλο βιβλίο. Υπάρχει και η φωτογραφία του σπιτιού αυτού, όπου πρόκειται για μια βίλα αγροτικού τύπου, με πατώματα, υπόγεια, μπαλκόνια, κήπους με ωραίους μαντρότοιχους. Στο σπίτι αυτό κατοίκησε ο τότε πρόεδρος της Εταιρείας, ο Ιωσήφ Ρόδερφορδ μέχρι το θάνατό του το έτος 1942.\nΉρθε στο μεταξύ το έτος 1931, ο Αβραάμ ασφαλώς δεν φάνηκε και το σπίτι έμεινε κατοικούμενο βέβαια, δεν πήγε χαμένο, από τους ηγέτες της Οργάνωσης.\nΔημιουργείται στο σημείο αυτό η εξής απορία: είδαμε προηγουμένως ότι ακόμα και το 1924 έλεγαν ότι την 1η Απριλίου 1925 θα γινόταν η ανάσταση. Διαβάσαμε πιο πριν από το «Τετελεσμένον Μυστήριον» που εγράφη το 1917, ότι η ανάσταση θα συμβεί το έτος 1931. Πώς συμβιβάζονται αυτά; Πρόκειται περί πλήρους συγχύσεως. Όταν κανείς δεν έχει το Πνεύμα του Θεού, οπωσδήποτε έχει σύγχυση φρενών. Το εκπληκτικό είναι ότι, όταν η Οργάνωση σήμερα (σημείωση ΟΟΔΕ: Η ομιλία αυτή εκφωνήθηκε το 1993), αναφέρεται στην αγορά εκείνου του σπιτιού δεν λέει την αλήθεια στους οπαδούς της. Δεν λέγει για ποιο σκοπό αγόρασε η Οργάνωση αυτό το σπίτι. Το κρύβει!!! Πώς το ξέρουμε αυτό; Το βλέπουμε σε ένα επίσημο κείμενο της Οργανώσεως των Μαρτύρων του Ιεχωβά στο λεγόμενο «Βιβλίο του έτους 1983» στη σελίδα 204 όπου μας εξηγεί η Οργάνωση γιατί αγόρασε το σπίτι. Τι λέγει λοιπόν στους οπαδούς της; Λέγει τα εξής: «με τον καιρό έγινε μια άμεση προσφορά για να κτιστεί ένα σπίτι στο San Diego, για να το χρησιμοποιήσει ο αδελφός Ρόδερφορδ». Όσον αφορά αυτή την ιδιοκτησία το βιβλίο «Σωτηρία» του 1939 δήλωσε: στο San Diego της Καλιφόρνια υπάρχει ένα μικρό κομμάτι γης στο οποίο το έτος 1929 κτίστηκε ένα σπίτι που ονομάζεται και είναι γνωστό σαν Μπεθ Σαρίμ». Τι μας λέει το βιβλίο εδώ; Ότι το σπίτι αυτό αγοράστηκε για να το χρησιμοποιήσει ο αδελφός Ρόδερφορδ. Εδώ μας λέει μισή την αλήθεια. Πράγματι το χρησιμοποίησε ο Ρόδερφορδ. Ο κύριος σκοπός όμως της αγοράς δεν ήταν για να κατοικήσει ασφαλώς ο πρόεδρος, αλλά για να κατοικήσει ο Αβραάμ που θα ανασταινόταν το έτος 1931. Εδώ η Οργάνωση επαναλαμβάνουμε, κρύβει την αλήθεια και τη λέγει μισή. Δηλαδή, στην ουσία λέγει ένα πλήρες ψέμα.\nΗ παράθεση των αποσπασμάτων αυτών πιστεύουμε, είναι ικανή να κάνει τους αγαπητούς ειλικρινείς Μάρτυρες του Ιεχωβά [και είμαστε σίγουροι υπάρχουν πολλοί τέτοιοι], να καταλάβουν ότι στην Οργάνωση αυτή, υπάρχει πολλή ψευδοπροφητεία, πολύς δόλος, πολύ ψέμα, πολλή σύγχυση, που επιστρατεύονται για να καλυφθεί το άνομο παρελθόν της.\nΉρθε λοιπόν το έτος 1931, όπου θα γινόταν κατ’ αυτούς η ανάσταση και το τέλος του πονηρού κόσμου. Δεν έγινε ασφαλώς τίποτε. Η Οργάνωση απεδείχθη για άλλη μία φορά ψευδοπροφήτης, αλλά κάτι έπρεπε να κάνει. Άλλαξε όνομα! Από «Σπουδασταί των Γραφών» που ονομάζονταν μέχρι τότε, ονομάστηκαν με το βαρύγδουπο όνομα «Μάρτυρες του Ιεχωβά». Άλλαξε ο Μανολιός και έβαλε τα ρούχα του αλλιώς.\nΔε μετανόησαν όμως!!! Όρισαν πάλι νέα χρονολογία. Εμμέσως αυτή τη φορά. Το έτος 1935. Ό,τι δεν έγινε τις άλλες φορές θα γινόταν τότε. Πώς το ξέρουμε αυτό; Διαβάζουμε από το περιοδικό της Οργάνωσης «Ο Χρυσούς Αιών» που εξέδιδαν την εποχή εκείνη. (Σημ. ΟΟΔΕ: Το μετέπειτα "Ξύπνα!"). Είναι το τεύχος του Μαρτίου του 1932. Στη σελίδα 13 διαβάζουμε τα εξής: «τους εν τη Αγία Γραφή αναφερομένους πιστούς αυτούς άνδρες από του Άβελ μέχρι του Ιωάννου του Βαπτιστού, ο Θεός θα τους αναστήσει εκ του θανάτου ως τελείους ανθρώπους και θα τους δώσει ζωή. Τούτο θα το κάνει αμέσως μετά την συμπλήρωσιν της βασιλικής οικογενείας του ουρανού. Δηλαδή μετά την εκλογή εκείνων που θα είναι στον Ουρανό με τον Ιησού Χριστό». Είναι σαφές ότι η ανάσταση θα γίνει μόλις συμπληρωθούν οι 144.000 συμβασιλείς του Χριστού (κατά την άποψη των Μαρτύρων του Ιεχωβά). Αυτά τα γράφουν το έτος 1932. Πότε όμως συμπληρώθηκαν οι 144.000, ώστε μετά να γίνει η ανάσταση των αριστέων του παρελθόντος; Αυτό μας το λέει το τεύχος της Σκοπιάς στις 15 Ιουνίου 1982 στη σελίδα 30: «η ουράνια κλήση γενικά ολοκληρώθηκε περί το έτος 1935». Η πληροφορία αυτή υπάρχει και σε παλαιότερα έντυπα της Οργάνωσης. Ότι δηλαδή οι 144.000 «συμβασιλείς» τάχα του Χριστού συμπληρώθηκαν περί το έτος 1935. Αλλά τότε είχε πει η Οργάνωση, όταν γίνει η συμπλήρωση του αριθμού αυτού, τότε θα γίνει και η ανάσταση. Άρα το 1935 που έγινε η συμπλήρωση των 144.000 θα γινόταν και η ανάσταση. Φυσικά τίποτε δεν έγινε!!! Η Οργάνωση απεδείχθη και πάλι ψευδοπροφήτης!\nΌμως δεν μετανόησε! Όρισε νέα χρονολογία, εμμέσως και αυτή τη φορά. Γύρω στο 1940. Πώς το ξέρουμε αυτό; Στο βιβλίο της Οργάνωσης «Αντιμετωπίσατε τα γεγονότα» του έτους 1938 και στη σελίδα 46 διαβάζουμε τα εξής: «υπάρχουν τώρα επί της γης οι «Ιωναδαβίται» = Μάρτυρες του Ιεχωβά του Πολύ Όχλου, αφοσιωμένοι εις τον Κύριο και οι οποίοι αναμφιβόλως θα αποδειχθούν πιστοί. Θα ήτο γραφικώς κατάλληλο δι’ αυτούς να νυμφεύονται τώρα και να αρχίσουν να ανατρέφουν τέκνα; Όχι είναι η απάντησις, ήτις υποστηρίζεται υπό των Γραφών». Να μη παντρεύονται οι Μάρτυρες του Ιεχωβά του 1938, ούτε να μεγαλώνουν παιδιά. Γιατί; Την απάντηση τη δίνει η Οργάνωση στη σελίδα 49 του ίδιου βιβλιαρίου: «οι Ιωναδαβίται εκείνοι οι οποίοι τώρα σκέπτονται να νυμφευθούν φαίνεται ότι θα έκαναν καλύτερα εάν ανέμεναν ολίγα έτη, έως ότου η πύρινος θύελλα του Αρμαγεδώνος παρέλθει και τότε να εισέλθουν εις γάμου κοινωνίαν». Όσοι αφελείς πίστεψαν την Οργάνωση των Μαρτύρων του Ιεχωβά και δεν παντρεύτηκαν, ειδικά επειδή περίμεναν το τέλος του κόσμου γύρω στο 1939, 40, 41, έμειναν άγαμοι και άτεκνοι, πιστεύοντες διδασκαλίες δαιμονίων και εντάλματα ανθρώπων όπως λέγει η Αγία Γραφή.\nΠέρασε και το έτος 1940, 1941, 1942. Ο Αρμαγεδώνας ασφαλώς δεν έγινε. Έγινε παγκόσμιος πόλεμος πάλι. Τα αντίθετα πράγματα απ’ ότι είχαν προφητεύσει. Πολλοί Μάρτυρες του Ιεχωβά εγκατέλειψαν την Οργάνωση. Όμως οι ηγέτες δε μετανόησαν και πάλι. Όρισαν νέα χρονολογία. Τώρα επρόκειτο περί του έτους 1975. Πριν όμως διατυπώσουν ρητώς τη νέα τους αυτή ψευδή προφητεία, βασάνισαν κυριολεκτικά τους οπαδούς τους ως εξής: τους παρότρυνε, τους πίεζε 1ον να εγκαταλείψουν τα σχολεία τους γιατί έφθανε το τέλος του κόσμου! Πώς το ξέρουμε αυτό; Το διαβάζουμε από μια εσωτερική εγκύκλιο της Οργάνωσης των Μαρτύρων του Ιεχωβά του Μαΐου 1973, η οποία παροτρύνει τους οπαδούς της να εγκαταλείψουν το σχολείο και αυτό το σπίτι τους γιατί το τέλος έφθανε. Γιατί έπρεπε να κάνουν κήρυγμα σκαπανέων, να κηρύττουν γρήγορα τα νέα αυτά που θα έρχονταν με αποτέλεσμα να δημιουργηθούν πολλά προβλήματα μέσα στις οικογένειες. Σε άλλη εσωτερική εγκύκλιο του Ιουνίου του 1972 η Οργάνωση παροτρύνει τα παιδιά, αντί να ξεκουραστούν κατά την περίοδο των σχολικών διακοπών, να κάνουν έργο σκαπανέως, γιατί, γράφει ακριβώς: «διότι πόσα καλοκαίρια υπολείπονται προτού αρχίσει η μεγάλη θλίψις; Δεν είναι πολλά». Αυτά τα λέγουν το 1972.\nΠαρατηρούμε λοιπόν ότι, παροτρύνουν τους οπαδούς τους οι Μάρτυρες του Ιεχωβά να κάνουν έργο σκαπανέως, να μην παντρεύονται, να μην κάνουν παιδιά και το κυριότερο να δίνουν τις περιουσίες τους, τα σπίτια τους στην Οργάνωση, όχι με τη σύσταση να ζήσουν μια αγία ζωή τόσο, όσο επειδή το τέλος είναι κοντά. Πρόκειται δηλαδή για μια τυχοδιωκτική προσέγγιση του χριστιανισμού θα λέγαμε. Δεν είναι μια προσέγγιση η οποία είναι γνήσια, η οποία οδηγεί τον άνθρωπο στην αγιότητα, αλλά είναι σαν να τους λέγει ότι «επειδή ούτως ή άλλως λίγα χρόνια έχετε ακόμα στο σύστημα αυτό, τουλάχιστον επενδύστε σωστά για να κερδίσετε το νέο».\nΣε μια άλλη εσωτερική εγκύκλιο που ονομάζεται «WatchTower» του Αυγούστου του 1973 υπάρχει η εξής γελοία, ας επιτραπεί η φράση, παρότρυνση προς τους Μάρτυρες του Ιεχωβά: ένα ανδρόγυνο από την Ανατολική Γερμανία που είχε καταφύγει στη Δυτική χρειαζόταν νέα επίπλωση. Αλλά, η Οργάνωση τους είπε ότι ο παλιός καναπές και η πολυθρόνα που έσπασαν κατά τη μεταφορά, θα τους εξυπηρετούσαν μέχρι τον Αρμαγεδώνα, οπότε ήταν καλύτερο να πάνε να επισκεφθούν τα Κεντρικά Γραφεία της Οργάνωσης στο Μπρούκλιν.\nΣε άλλη εσωτερική εγκύκλιο τον Μάιο του 1974 διαβάζουμε τα εξής εξοργιστικά: «λαμβάνονται ειδήσεις από αδελφούς που πωλούν σπίτια και ιδιοκτησίας των, σχεδιάζοντας να τελειώσουν το υπόλοιπο των ημερών των σ’ αυτό το παλαιό σύστημα, με τη υπηρεσία σκαπανέως. Ασφαλώς, πρόκειται για ένα πολύ καλό τρόπο με τον οποίον θα χρησιμοποιήσουν το βραχύ διάστημα που υπολείπεται πριν τελειώσει αυτός ο κόσμος». Εδώ παροτρύνει η Οργάνωση τους δυστυχείς οπαδούς της να πουλήσουν τα πάντα, τα σπίτια τους, τα οικόπεδά τους, όλα γιατί το τέλος έφθασε. Και ποιο είναι το φοβερό; Την ίδια περίοδο που η Οργάνωση παροτρύνει τους οπαδούς της να πουλήσουν τα πάντα, εκείνη κάνει επενδύσεις και αγορές μηχανημάτων. Πώς το ξέρουμε αυτό; Τον Αύγουστο του 1974, τρεις μήνες μετά, διαβάζουμε σε μία άλλη εσωτερική εγκύκλιο τα εξής: «η Εταιρεία φρόντισε τελευταίως να αγοράσει ένα νέο περιστροφικό ταχυπιεστήριο, παραδοτέο το επόμενο έτος» (σημ. ΟΟΔΕ: το έτος παράδοσης του μηχανήματος ήταν το 1975, που θα συνέβαινε υποτίθεται το τέλος και επομένως θα είχαν περισσέψει χιλιάδες τυπογραφεία στον κόσμο, ώστε η Οργάνωση να κάνει το έργο της). «Αυτό το πιεστήριο πολύ μεγαλύτερο απ’ όσα έχουμε τώρα, έχει μήκος 19 περίπου μέτρα και βάρος περίπου 42 τόνους. Είναι μοναδικό διότι έχει 3 μεγάλους κυλίνδρους εκτυπώσεως, που ο καθένας τους έχει πλάτος 1,80μέτρα περίπου και διάμετρο 1,25μέτρα. Αυτό μπορεί να τυπώσει από 40.000.000 βιβλία σε ένα έτος χωρίς τις υπερωρίες».\nΏστε λοιπόν η Οργάνωση δείχνει με τις πράξεις της πως δεν πιστεύει αυτά που κηρύττει στους άλλους, διότι αν τα πίστευε, δεν θα αγόραζε τέτοια πράγματα και παροτρύνει τους οπαδούς της να φύγουν από το σχολείο, να μην αγοράζουν έπιπλα, να εγκαταλείψουν το σπίτι τους, να μη κάνουν διακοπές, να πουλήσουν τα πάντα, γιατί τάχα το τέλος θα έφθανε το έτος 1975.\nΩς μια πιο άμεση απόδειξη της ψευδοπροφητείας του 1975, θα παρουσιάσουμε ακόμη μια τελευταία πηγή, η οποία δικαιώνει το χαρακτηρισμό μας προς την Εταιρεία «Σκοπιά» ότι είναι ψευδοπροφήτης. Διαβάζουμε στη «Σκοπιά» της 1ης Αυγούστου του έτους 1970 στη σελίδα 446 τα εξής υπό τον τίτλο: «Ένας κρίσιμος καιρός»: «ο καθένας θα ήθελε να γνωρίζει πόσον καιρό θα διαρκέσει το παρόν σύστημα και πότε θα πραγματοποιηθεί ο σκοπός του Θεού στη με τον ίδιο πλήρη τρόπο που πραγματοποιείται στον ουρανό. Ο Ιησούς απήντησε ότι: θέλει κηρυχθεί τούτο το Ευαγγέλιο της βασιλείας εν όλη τη οικουμένη και τότε θέλει έλθει το τέλος. Εδώ χρησιμοποίησε τη λέξη «τέλος» για να κάνει διάκριση από αυτό που εννοούσε με τη συντέλεια του αιώνος ή συστήματος πραγμάτων, την περίοδο του θερισμού στην οποία ζούμε τώρα. Το πόσο ακριβώς κοντά είμαστε στο τέλος του παρόντος συστήματος πραγμάτων, δεν μπορεί να προλεχθεί καθώς ο Ιησούς ανέφερε, ότι ούτε αυτός δεν γνώριζε την ημέρα ή την ώρα, στον καιρό της επιγείου διακονίας του. Εν τούτοις, η βιβλική χρονολογία η οποία δείχνει ότι ο Αδάμ έχει δημιουργηθεί το Φθινόπωρο του έτους 4026 π.Χ μας οδηγεί ως το έτος 1975 μΧ, ως το έτος της συμπληρώσεως 6000 ετών της ανθρώπινης ιστορίας με 1000 ακόμη χρόνια που απομένουν για τη διακυβέρνηση της βασιλείας του Χριστού». Λέγει εδώ, ότι το έτος 1975 συμπληρώνονται 6000 χρόνια της ανθρώπινης ιστορίας με 1000 ακόμη χρόνια να απομένουν για τη διακυβέρνηση της βασιλείας του Χριστού. Παρακάτω το κείμενο γίνεται ακόμη σαφέστερο: «έτσι οποιαδήποτε και αν είναι η ημερομηνία του τέλους αυτού του συστήματος (σημ. ΟΟΔΕ: αγνοεί προφανώς την ημερομηνία), είναι σαφές ότι ο καιρός που απομένει έχει μειωθεί σε μόλις 6 περίπου χρόνια». Πότε τα λέει αυτά; Το έτος 1970. Έξι περίπου χρόνια λοιπόν απομένουν για το τέλος του πονηρού συστήματος πραγμάτων λέγει εδώ η Οργάνωση το 1970.\nΉρθε και το έτος 1976 και δεν έγινε ασφαλώς τίποτε. Πώς δικαιολόγησε η Οργάνωση την αποτυχία; Σε τεύχος της Σκοπιάς του έτους 1976 λέγει πως, «δεν πέσαμε έξω», «δεν έγινε η συντέλεια του κόσμου γιατί δεν ξέρουμε πότε γεννήθηκε η Εύα, διότι άρχισε να μετράει το χρόνο ο Θεός όχι από τότε που γεννήθηκε ο Αδάμ για να τελειώσουν τα 6000 χρόνια το 1975, αλλά θα έπρεπε να μετράμε από τότε που δημιουργήθηκε και η Εύα. Δεν ξέρουμε όμως πότε γεννήθηκε η Εύα». Αυτά βέβαια τα υποστηρίζουν το 1976 μετά τη διάψευση και λένε ψέματα, διότι σε τεύχος της Σκοπιάς της 1ης Αυγούστου του 1968 στη σελίδα 468 αναφέρουν το έτος δημιουργίας της Εύας και μάλιστα έχουν κάνει και μάθημα πάνω σ’ αυτό. Διαβάζοντας την υποσημείωση βλέπουμε τα εξής: «πότε δημιουργήθηκαν ο Αδάμ και η Εύα;» και απαντούν επάνω: «Εφόσον ήταν επίσης ο σκοπός του Ιεχωβά να πληθυνθεί ο άνθρωπος και να γεμίσει τη γη, είναι λογικό, ότι θα δημιουργούσε την Εύα λίγο ύστερα από τον Αδάμ, ίσως μόλις λίγες εβδομάδες ή μήνες αργότερα, το ίδιο έτος 4026 πΧ».\nΜε τον τρόπο αυτό έριξαν «στάχτη» στα μάτια των οπαδών τους. Δεν μπόρεσαν όμως να επιτύχουν και πολλά πράγματα, διότι την εποχή εκείνη έφυγαν από την Οργάνωση εκατοντάδες χιλιάδες Μάρτυρες του Ιεχωβά σε όλο τον κόσμο, τους οποίους η Εταιρεία ονόμασε «εβδομηνταπεντάρηδες». Αυτό είναι το θλιβερό και θρασύ παρελθόν της Οργάνωσης των Μαρτύρων του Ιεχωβά σε ότι αφορά τις ψευδείς προφητείες.\nΗ τελευταία ψευδοπροφητεία της Οργάνωσης διατυπωμένη με έμμεσο τρόπο είναι για το έτος 2000. Αυτό αναφέρεται στο περιοδικό «Ξύπνα» στις 8 Νοεμβρίου 1986 στη σελίδα 7. Το λέγει όμως έμμεσα. Βέβαια, γνωρίζουμε πως και το 2000 ήλθε και τίποτα δεν έγινε.\nΒλέπουμε ότι, παρ’ όλες τις επανειλημμένες και τρομερές αποτυχίες τους, εντούτοις δεν βάζουν μυαλό, αλλά δημιουργούν προσδοκίες και φόβο συνάμα και απειλή, στους οπαδούς τους λέγοντας πως, πρέπει να βρίσκονται μέσα στην Οργάνωση, ώστε να μην σφαγούν κατά τον Αρμαγεδώνα, ο οποίος έρχεται προ της χιλιετούς βασιλείας.\nΣυνοψίζοντας, βλέπουμε πως τουλάχιστον 8 είναι μέχρι τώρα (1993) οι διαψευσθείσες χρονολογίες του τέλους που κήρυξε η Εταιρεία «Σκοπιά».\nΗ ανωτέρω ομιλία, μεταδόθηκε όπως είπαμε από τον Ραδιοσταθμό της Πειραϊκής Εκκλησίας, για πρώτη φορά το 1993. Από τότε, ως τη στιγμή που γράφονται αυτά, στο τέλος του 2008, πέρασαν ακόμα σχεδόν 16 χρόνια. Στο διάστημα αυτό, η Εταιρία Σκοπιά διαψεύσθηκε, όπως είναι γνωστό, και σε μία ακόμα ψευδοπροφητεία της, σχετική με τη γενιά του 1914. Για δεκαετίες, στο εξώφυλλο της Σκοπιάς έγραφε ότι "το τέλος" θα ερχόταν πριν παρέλθει η γενιά που είδε τα γεγονότα του 1914. Αλλά και σε αυτό διαψεύσθηκε η Σκοπιά, και η ψευδοπροφητεία αυτή, με τη σειρά της εγκαταλείφθηκε. Μάλιστα εγκαταλείφθηκε, (και άλλαξε και δύο φορές μάλιστα), η ερμηνεία της οργάνωσης της Σκοπιάς για την έννοια της γενιάς του 1914!\nΚαι σήμερα, εν έτει 2008, η μόνιμη σαν καραμέλα επωδός της Εταιρείας, είναι ότι βρισκόμαστε στον καιρό του τέλους. Αυτό αναφέρεται συχνά πυκνά στα έντυπά της. Και σήμερα οι οπαδοί της παροτρύνονται να καθυστερήσουν το γάμο τους δουλεύοντας ως σκαπανείς, ή να μη παντρευτούν και καθόλου, ή να αποφύγουν την τεκνοποίηση γιατί το τέλος έφθασε, και σήμερα οι μαθητές παροτρύνονται να μη συνεχίζουν πολύχρονες σπουδές διότι χάνουν χρόνο σε πράγματα που δεν θα έχουν αξία σε σύντομο χρονικό διάστημα. Και μεταξύ τους ψιθυρίζεται (εν μέσω της οικονομικής κρίσης του 2008), ότι δήθεν "αρχίζει η Μεγάλη Θλίψη"!!! Και σήμερα οι «επίσκοποι» της Εταιρείας απειλούν στις ομιλίες που κάνουν στις «Αίθουσες Βασιλείας» και στις συνελεύσεις, με τον Αρμαγεδώνα, το «τέλος» και την τύχη των αποκομμένων και αποστατών.\nΗ εταιρεία Σκοπιά είναι ένας σύγχρονος ψευδοπροφήτης της εποχής μας. Ο Θεός να φωτίσει τους πλανημένους οπαδούς της οργάνωσης αυτής, ώστε να γνωρίσουν την Αληθινή Εκκλησία του Χριστού και να ενταχθούν σ’ αυτή.\n(Εκφωνήθηκε για πρώτη φορά: 26-2-1993).\nΚατεβάστε από την ΟΟΔΕ και σε ηχητικό αρχείο MP3 την ομιλία Νο 53\nLabels: ΑΙΡΕΣΕΙΣ-ΑΝΤΙΜΕΤΩΠΙΣΗ, αρχεία mp3, ψευδοπροφητείες


Τα λάθη που (πιθανότατα) κάνεις στο ντους | ομορφια , περιποιηση , σωμα | womenonly.gr\nΒΡΙΣΚΕΣΤΕ ΕΔΩ: ΑΡΧΙΚΗ / ΟΜΟΡΦΙΑ / ΠΕΡΙΠΟΙΗΣΗ / ΣΩΜΑ\nΟι συνηθισμένες κινήσεις που πρέπει να σταματήσεις να κάνεις\nΜία τόσο απλή και καθημερινή συνήθεια όπως το ντους μπορεί να φαίνεται η πιο εύκολη διαδικασία, αλλά πόσο σίγουρη είσαι ότι δεν κάνεις κάποια λάθη;\nΔες και αυτό: Αυτός είναι ο σωστός τρόπος να χρησιμοποιήσεις το scrub ζάχαρης\nΑπό την ιδανική θερμοκρασία του νερού μέχρι τα κατάλληλα αξεσουάρ, το ντους έχει τα δικά του dos & dont's, που καλό είναι να γνωρίζεις. Μήπως κάνεις κάποια από τα παρακάτω λάθη κι εσύ;\nΤο νερό είναι πολύ ζεστό\nΌταν το δέρμα εκτίθεται σε υψηλή θερμοκρασία, χάνει τη φυσική του λιπαρότητα και γίνεται πιο ξηρό και θαμπό. Το υπερβολικά ζεστό νερό μπορεί να προκαλέσει πολλά κοινά προβλήματα, όπως έκζεμα. Εκτός όμως από τα προβλήματα στην επιδερμίδα σου, το καυτό νερό μπορεί επίσης να προκαλέσει απώλεια μαλλιών ή πιτυρίδα. Προτίμησε τα σύντομα σε διάρκεια ντους με χλιαρό νερό.\nΑυτό το είδες; Οι τρόποι με τους οποίους η ρύπανση της ατμόσφαιρας επηρεάζουν την επιδερμίδα σου\nΔεν χρησιμοποιείς μάσκα άργιλου\nΗ καλύτερη στιγμή για να απολαύσεις μία τέτοια μάσκα είναι κατά τη διάρκεια του μπάνιου. Ο ατμός ανοίγει τους πόρους, γεγονός που επιτρέπει στη μάσκα να καθαρίσει πιο βαθιά την επιδερμίδα και η υγρασία στον αέρα εμποδίζει τη σκλήρυνση και την αφυδάτωση του δέρματός σου.\nΔεν αντικαθιστάς τακτικά το σφουγγάρι σου\nΤα σφουγγάρια και οι λούφες συλλέγουν βακτήρια και αναπτύσσουν μούχλα που μερικές φορές δεν μπορείς να δεις, με αποτέλεσμα να προκαλούν εξανθήματα και άλλα προβλήματα στην επιδερμίδα σου. Άφηνε το σφουγγάρι σου εκτός μπάνιου για να στεγνώνει καλά και προσπάθησε να το αντικαθιστάς μία φορά τον μήνα.\nΞυρίζεσαι στην αρχή\nΑν η πρώτη κίνηση που κάνεις στο ντους είναι να ξυρίζεις τα πόδια σου, θα πρέπει να αλλάξεις συνήθεια. Δώσε τουλάχιστον 5 λεπτά χρόνο ώστε να δράσει ο ατμός και να ανοίξουν οι πόροι. Η τρίχα θα μαλακώσει κι έτσι θα πετύχεις το τέλειο αποτέλεσμα.\nΔιάβασε επίσης: Φυσικές DIY μάσκες προσώπου για κάθε τύπο και πρόβλημα δέρματος\nΜπορεί να σκέφτεσαι πώς θα πλυθείς χωρίς σαπούνι, αλλά στην πραγματικότητα έτσι καταστρέφεις τη φυσική λιπαρότητα του δέρματος. Επίλεξε ένα αφρόλουτρο χωρίς σαπούνι για να αποφύγεις την ξηρότητα.\nΣκουπίζεσαι πριν ενυδατώσεις την επιδερμίδα σου\nΤην επόμενη φορά που θα κάνεις ντους, πέρνα ταμποναριστά την πετσέτα ώστε να τραβήξει το υπερβολικό νερό. Στη συνέχεια, ενυδάτωσε την επιδερμίδα σου με κρέμα όσο είναι ακόμα νωπή για να κλειδώσει την υγρασία.\nΤι να φας για να έχεις δυνατά νύχια και μαλλιά\nΘέλεις πιο πυκνά (φυσικά) φρύδια; Διάβασε αυτό\nΤα 5 οφέλη για το σώμα σου από ένα σύντομο κρύο ντους\n6 αποχρώσεις μανό που θα δούμε παντού αυτόν το χειμώνα\nΤα είδη αρωμάτων που αξίζει να ξέρεις\nΕφαρμογή ρουζ για νεότερη όψη; Κι όμως, γίνεται\nΚάτια Ζυγούλη: Τι κάνει κάθε μέρα στα μαλλιά της; Πάρε ιδέες...\nΤο κόλπο της Kendall Jenner για να μη βγάζει σπυράκια\nΦυσικές DIY μάσκες προσώπου για κάθε τύπο και πρόβλημα δέρματος\nΑυτή είναι η επόμενη μεγάλη τάση στα νύχια - Γιατί κάποια στιγμή, θα βγούμε από το σπίτι!


ΜΕΛΕΤΗ ΕΠΑΝΩ ΣΤΗ «ΦΩΝΗ ΤΗΣ ΣΙΓΗΣ» - John Algeo\n( Η Φωνή της Σιγής)\nΗ πρώτη παράγραφος του βιβλίου της Έλενας Π. Μπλαβάτσκυ ορίζει το είδος του (ένα βιβλίο οδηγιών) και το είδος των αναγνωστών προς τους οποίους απευθύνεται (κυρίως εκείνους που βαδίζουν στην Ατραπό της αυτό-ανάπτυξης αλλά δεν γνωρίζουν τους κινδύνους των κατώτερων ψυχικών δυνάμεων). Η δεύτερη παράγραφος μάς πληροφορεί ότι όσοι επιθυμούν να ακούσουν τη φωνή της σιγής, πρέπει να αρχίσουν να καλλιεργούν την dharana, δηλαδή την αυτοσυγκέντρωση ή αλλιώς, να επικεντρώνονται στο εσωτερικό του εαυτού τους. Οι ακόλουθες παράγραφοι μάς παρουσιάζουν μια μέθοδο για να το επιτύχουμε. Στις παραγράφους 3-5 αναφέρεται στο νου και το ρόλο του στην αντίληψη της πραγματικότητας.\n--«Αφού γίνει αδιάφορος στα πράγματα της αίσθησης, ο μαθητής θα πρέπει να αναζητήσει τον raja των αισθήσεων, δημιουργό της σκέψης, εκείνον που ξυπνάει την πλάνη.»\n--«Ο νους είναι ο μεγάλος καταστροφέας του αληθινού»\n--«Ας καταστρέψει τον καταστροφέα ο μαθητής».\nΣχόλιο: Μερικοί από εμάς, κυρίως οι Δυτικοί, πιθανόν να συναντήσουμε μια μικρή δυσκολία ως προς αυτές τις παραγράφους. Η δυσκολία προέρχεται από την τάση μας να ταυτίζουμε τον εαυτό μας με το νου μας – που για εμάς έχει γίνει μόνο ένας άλλος τρόπος να πούμε το ίδιο πράγμα – και από την τάση μας να σκεφτόμαστε ότι η μοναδική «πραγματική» συνείδηση είναι η νοητική. Η Παράδοση της Σοφίας λέγει ότι η συνείδηση – συμπεριλαμβανομένης και της εντός ημών συνείδησης – αποτελείται από διαφορετικούς τύπους ή είδη (συγκεκριμένα από επτά τύπους), και ότι η νοητική συνείδηση είναι μόνο ένας από αυτούς. Υπάρχει λοιπόν η συνείδηση του πυκνού υλικού σώματος, η συνείδηση του ειδώλου ή διπλού αιθερικού, της ενέργειας που ρέει μέσα μας και γύρω μας (prana), η συνείδηση των παθών και των επιθυμιών (αστρική) και φυσικά η συνείδηση του νου και των σκέψεών του. Έχουμε όμως και μια συνείδηση πολύ πιο ενορατική από όσο ο νους μας, και που μερικές φορές την αποκαλούμε «διαίσθηση» (παρότι η λέξη αυτή χρησιμοποιείται και με άλλους τρόπους πιο επιπόλαιους και πιο ασήμαντους). Αποκαλείται επίσης «λογική» ή «νόηση» ή «ενόραση», δηλαδή ιδιότητες τις οποίες τείνουμε να ταυτίσουμε με τον απλό νου. Πέραν όλων αυτών έχουμε έναν τύπο συνείδησης που μας ενώνει με όλα όσα υπάρχουν γύρω μας. Τις περισσότερες φορές αυτός ο τελευταίος τύπος αποτελεί για την πλειοψηφία των ανθρώπων μια ασυνείδητη – αν και ενεργή συνείδηση που βρίσκεται μέσα μας σε λανθάνουσα κατάσταση μόνο.\nΤο θέμα είναι ότι διαθέτουμε αρκετούς τύπους συνείδησης ανάμεσα στους οποίους η νοητική συνείδηση αποτελεί μόνο ένα. Αν ταυτίσουμε τον εαυτό μας με ένα μόνο τύπο όπως π.χ. τη νοητική, περιορίζουμε την αντίληψη του εαυτού μας με τρόπο ίσως προκαλέσει επιβλαβή αποτελέσματα. Αν σκεπτόμαστε τον εαυτό μας μόνο ως νου, θα δυσκολευτούμε να εργαστούμε αποτελεσματικά με τα υπόλοιπα είδη συνείδησης. Γι’ αυτό, σύμφωνα με όλες τις πνευματικές παραδόσεις, το βασικό ερώτημα που θα πρέπει να θέτει ο μαθητής στον εαυτό του ζητώντας απάντηση, είναι: «Ποιος είμαι;» Αυτό το ερώτημα προβάλλει μέσα από τις τρεις αυτές παραγράφους και απευθύνεται κυρίως στην εσφαλμένη απάντηση του Δυτικού που τείνει να πει: «Είμαι ο νους μου», ή όπως είπε ο Descartes: «Cogito, ergo sum – Σκέπτομαι, άρα υπάρχω».\nΗ παράγραφος τρία προτείνει να γίνουμε αδιάφοροι στα πράγματα της αίσθησης. Αυτό αποτελεί το πέμπτο βήμα της κλασικής yoga. Στα σανσκριτικά ονομάζεται Pratyahara, που σημαίνει απόσυρση της προσοχής από τον εξωτερικό προς τον εσωτερικό μας κόσμο. Πρέπει λοιπόν να σταματήσουμε να απλώνουμε το βλέμμα μας γύρω και έξω από εμάς και να αρχίσουμε να το στρέφουμε προς τα μέσα. Αν θέλουμε να ανακαλύψουμε κάτι, θα πρέπει να ψάξουμε στο μέρος όπου αυτό βρίσκεται. Η pratyahara μάς λέει πως αν θέλουμε να ανακαλύψουμε την πραγματική ταυτότητά μας, καλύτερα να στραφούμε μέσα μας ακόμη κι αν δεν υπάρχει πολύ φως εκεί, και όχι να ψάχνουμε έξω από εμάς. Ο raja ή βασιλιάς των αισθήσεων που αναφέρεται στη συνέχεια της παραγράφου είναι βέβαια ο νους. Η μεσαιωνική ψυχολογία αναγνώριζε ότι καθεμία από τις πέντε αισθήσεις μας αντιλαμβάνεται ένα διαφορετικό είδος πραγματικότητας. Αλλά αν δαγκώσουμε π.χ. ένα μήλο, δεν αντιλαμβανόμαστε πέντε διαφορετικές πραγματικότητες, δηλαδή το κόκκινο χρώμα, τον ήχο της δαγκωνιάς, τη γλυκιά γεύση του φρούτου, τη λεία φλούδα του και το άρωμά του, αλλά μάλλον όλα αυτά μαζί αποτελούν τη συνολική εμπειρία εκείνου του αντικειμένου που ονομάζεται «μήλο». Θα πρέπει επομένως να υπάρχει κάτι άλλο μέσα μας που να συγκεντρώνει τα ερεθίσματα και να μας πληροφορεί για όλα όσα λέγουν οι ξεχωριστές αισθήσεις μας.\nΗ ιδιότητα αυτή αποκλήθηκε «κοινή λογική» (ή «κοινή αίσθηση») και είναι εκείνο που συνδυάζει τα διαφορετικά μηνύματα των πέντε αισθήσεων. Σήμερα χρησιμοποιούμε τον όρο «κοινή λογική» με έναν μάλλον διαφορετικό τρόπο από ό,τι τότε, δηλαδή για να δηλώσουμε την «καλή και πρακτική κρίση». Ωστόσο, είναι εύκολο να διαπιστώσουμε πως αυτή η εξήγηση πρόβαλλε μέσα από μια προγενέστερή της. Δηλαδή είναι η «κοινή λογική» (σε αμφότερες τις σημασίες της) ότι οι πέντε αισθήσεις μάς πληροφορούν για μια μόνο πραγματικότητα και όχι για πέντε διαφορετικές. Η «κοινή λογική» είναι ο νους, ο βασιλιάς και κύριος των πέντε αισθήσεων. Είναι επίσης ο δημιουργός των σκέψεων διότι γεννά ιδέες, αλλά κατά τη διαδικασία αυτή μπορεί να παραποιήσει τις πληροφορίες των αισθήσεων. Όταν συσχετίζει μεταξύ τους όλα τα δεδομένα που έρχονται σ’ αυτόν, σχηματίζει μια εικόνα για να αντιληφθεί το νόημά τους αλλά η εικόνα μπορεί να μην ανταποκρίνεται ακριβώς, ούτε ακόμη και κατά προσέγγιση στον εξωτερικό κόσμο, τον οποίο και οι ίδιες οι αισθήσεις συλλαμβάνουν ατελώς. Εξ αυτού φαίνεται ότι η πραγματική «κοινή λογική» (στην πιο πρόσφατη χρήση του όρου) είναι ένα από τα πιο ασυνήθιστα πράγματα στον κόσμο. Σχηματίζουμε εικόνες με το νου, σχεδιάζουμε χάρτες, φανταζόμαστε ότι όλα γύρω μας είναι όμοια, και πολύ συχνά κάνουμε λάθος. Νομίζουμε πως γνωρίζουμε τα πράγματα έτσι όπως πραγματικά είναι, αλλά πολύ συχνά λαθεύουμε. Θυμόμαστε με λάθος τρόπο, προεξοφλούμε μελλοντικές καταστάσεις που ποτέ δεν προκύπτουν, συμπεραίνουμε έχοντας ως βάση λίγες ενδείξεις με λάθος λογική, αποδίδουμε στους άλλους χαρακτηριστικά που δεν έχουν. Εν ολίγοις, ο νους γεννά την πλάνη.\nΠρέπει να αναζητήσουμε αυτό τον βασιλιά για να ανακαλύψουμε τη φύση του που, όπως μας εξηγεί η παράγραφος 4, είναι «να καταστρέφει το Αληθινό». Η σανσκριτική λέξη για το «αληθινό» ή «πραγματικό» είναι sat, μετοχή ενεστώτα του σανσκριτικού ρήματος «είμαι». Η βασική ερμηνεία της λέξης αυτής είναι «ον». Σημαίνει επίσης το «υπάρχον», το «αληθινό», το «καλό». Η λέξη satya, «αλήθεια» προέρχεται από το ίδιο ρήμα. Αυτό λοιπόν που υπάρχει πραγματικά είναι καλό και αληθινό. Υπό ποία έννοια επομένως ο νους καταστρέφει το αληθινό, το καλό, το πραγματικό; Συνδυάζοντας – όπως είπαμε – τις πληροφορίες των αισθήσεων σχηματίζει για εμάς μια εικόνα, αλλά κατά τη διαδικασία του σχηματισμού παραποιεί την αλήθεια και υπό αυτή την έννοια γίνεται ο «καταστροφέας». Η καταστροφή είναι μεταφορική διότι βλέπουμε και καταλαβαίνουμε με το νου και αυτός ορίζει όλα όσα γνωρίζουμε. Αποκαλύπτει ορισμένες πλευρές του κόσμου γύρω μας αλλά ταυτόχρονα αποκρύπτει άλλες πλευρές του, και έτσι έχουμε μόνο μια τμηματική και ανακριβή εικόνα του Πραγματικού. Αν θέλουμε να γνωρίσουμε τι είναι πραγματικό, θα πρέπει να υπερβούμε τους περιορισμούς αυτούς και αυτό σημαίνει μεταφορικά την καταστροφή του καταστροφέα. Δεν εννοούμε βέβαια πως πρέπει να αγνοήσουμε το νου διότι δίχως αυτόν δεν θα είμαστε σοφοί αλλά διανοητικά καθυστερημένοι. Επομένως, καταστροφή δεν σημαίνει να περιορίσουμε εντελώς το νου αλλά να αντισταθμίσουμε το περιορισμένο οπτικό του πεδίο. Εφόσον ο νους καταστρέφει το αληθινό περιορίζοντας την αντίληψη του αληθινού, εμείς καταστρέφουμε τον καταστροφέα περιορίζοντας τους περιορισμούς του.\nΗ «Φωνή της Σιγής» είναι κατά κάποιο τρόπο ένα είδος θεοσοφικών yoga sutras, και οι τρεις αυτές παράγραφοι ενισχύουν αυτή την άποψη. Στις yoga sutras διαβάζουμε (The Science or Yoga – I.K.Taimni) ότι «η yoga αναστέλλει τις τροποποιήσεις του νου». Οι τροποποιήσεις είναι οι συνεχείς διεργασίες του νου μέσω των οποίων ζωγραφίζει μια εικόνα εκείνου που θεωρεί ως πραγματικότητα, αλλά έτσι γίνεται ουσιαστικά ο «μεγάλος καταστροφέας» διότι ζωγραφίζει μια ανακριβή εικόνα. Η «Φωνή της Σιγής» και οι yoga sutras του Παντάζαλι λένε το ίδιο πράγμα με ελαφρά διαφορετικό τρόπο. Αμφότερα μας διδάσκουν να μάθουμε να ελέγχουμε τις νοητικές δραστηριότητες έτσι ώστε να μην μας παραπλανά ο νους και να μην τον ταυτίζουμε με την ουσιαστική μας φύση.\nΠαράγραφοι 6-13. Αναφέρονται στη φύση των εμπειριών μας από τη στιγμή που θα έχουμε αρχίσει να ελέγχουμε το νου. Ορισμένες από αυτές ίσως να φαίνονται παράδοξες και ανατρεπτικές στην δική μας συνηθισμένη Δυτική αντίληψη.\n--«Όταν στον ίδιο του εαυτό η μορφή του θα φαίνεται απατηλή, όπως στο ξύπνημα φαντάζουν οι μορφές οι ιδωμένες στο όνειρο.»\n--«Όταν θα έχει πάψει πια να ακούει το πολλαπλό, τότε θα μπορέσει να ξεχωρίσει τον ΜΟΝΑΔΙΚΟ, τον εσωτερικό ήχο που σκοτώνει τον εξωτερικό.»\n--«Τότε και μόνο τότε θα αφήσει τη χώρα του asat, την ψεύτικη, για να μπει στο βασίλειο του sat, του αληθινού!»\n--«Πριν να μπορέσει η ψυχή να ακούσει, η εικόνα (ο άνθρωπος) θα πρέπει να έχει γίνει κουφή όμοια στις βροντές καθώς και στους ψίθυρους, στις φωνές των βρυχωμένων ελεφάντων, καθώς και στο ασημένιο θρόισμα της χρυσής πυγολαμπίδας.»\n--«Πριν να μπορέσει η ψυχή να καταλάβει και να θυμηθεί, θα πρέπει να έχει ενωθεί με τον Σιωπηλό Ομιλητή, όπως με την ιδέα του τεχνίτη η μορφή που αποτυπώνεται επάνω στον πηλό.»\n--«Τότε η ψυχή θα καταλάβει και θα θυμηθεί».\n--«Τότε στο εσωτερικό αυτί θα μιλήσει»\nΣχόλιο: Μια από τις πρώτες εμπειρίες που βιώνουμε είναι να διακρίνουμε ανάμεσα στο αληθινό και το μη αληθινό (στο sat και το asat). Είναι εκείνο που στο βιβλίο «Στα Πόδια του Διδασκάλου» αποκαλείται διάκριση – διάκριση ανάμεσα στο πραγματικό και το μη πραγματικό, το σωστό και το λάθος, το σημαντικό και το ασήμαντο, το χρήσιμο και το άχρηστο, το αληθινό και το ψεύτικο, το εγωιστικό και το μη εγωιστικό. Η λέξη asat προέρχεται από το sat με το πρόθεμα –a κατά τον Ελληνικό τύπο, που δηλώνει την αντίθετη έννοια. Έτσι το αληθινό είναι αυτό που υπάρχει, το υπάρχον, και το μη αληθινό είναι εκείνο που δεν υπάρχει ή δεν έχει ύπαρξη. Το ερώτημα λοιπόν είναι: Τι είναι πραγματικό, αληθινό; Νομίζουμε πως είμαστε ξυπνητοί αλλά πιθανόν η κατάσταση του ξυπνήματος να είναι στην πραγματικότητα ένα είδος ύπνου του πνεύματος ενώ αφυπνιζόμαστε πραγματικά μόνο όταν ξεφεύγουμε από το όνειρο που λέγεται ζωή. Γι’ αυτό, Βούδας σημαίνει εκείνον που έχει αφυπνιστεί. Μέσα σε όλες αυτές τις παραγράφους εμφανίζεται ένα σύνολο αντιθέτων είτε καθαρά στις ίδιες τις λέξεις τους είτε μεταφορικά: Πραγματικό – μη πραγματικό, ύπνος – ξύπνημα, ένα – πολλά, εσωτερικό – εξωτερικό, αληθινό – ψεύτικο, βλέπω – τυφλώνομαι, αρμονία – δυσαρμονία, πραγματικότητα – πλάνη, ψυχή – εικόνα, βρυχηθμοί – ψίθυροι, θυμάμαι –ξεχνώ, ενωμένος – χωριστός, μορφή – νους, ακούω – κωφεύω , φωνή – σιγή. Ποιος είναι ο σκοπός όλων αυτών των αντιθέτων και με ποιο τρόπο συνδέονται με την έννοια του όντος ή sat; Κινούμαστε από το ένα στο άλλο όταν «καταστρέφουμε τον καταστροφέα» ή υπερβαίνουμε αυτό το διαχωρισμό;\nΕκτός από τα παραπάνω ζεύγη των αντιθέτων, οι παράγραφοι 6-13 και κυρίως η 11, εισάγουν την έννοια μιας τριάδας: σώμα, ψυχή και Σιωπηλός Ομιλητής που παρομοιάζονται με πηλό, αγγείο (μορφή) και ιδέα του τεχνίτη. Αυτή η μεταφορική παρομοίωση παρουσιάζει αρκετό ενδιαφέρον. Πώς συνδέονται όλα αυτά μεταξύ τους; Αναφέρονται επίσης ως εξωτερικό αυτί, εσωτερικό αυτί και Φωνή της Σιγής. Τι αντιπροσωπεύουν αυτά τα τρία; Μόλις η ψυχή ακούσει τη Φωνή της Σιγής, θα «θυμηθεί». Τι θυμάται; Τι είναι αυτό που έχουμε ξεχάσει; Ο Πλάτων μιλούσε για τη λήθη και τη μνήμη λέγοντας ότι όλοι υποφέρουμε από αμνησία και ότι στην πραγματικότητα, μάθηση είναι ενθύμηση εκείνου που έχουμε ξεχάσει. Δηλαδή είναι μια διαδικασία ανάμνησης. Τελικά, τι μας λέει η Φωνή της Σιγής; Ποιο μήνυμα μας παραδίδει; Ας δούμε τι απαντήσεις μας έρχονται γι’ αυτά. Ψάχνοντας αυτές τις απαντήσεις, ίσως καταφέρουμε να ακούσουμε τη Φωνή της Σιγής.\nΠαράγραφοι 14- τέλος. Εδώ μας δίδεται μια απάντηση στην ερώτηση ως προς το μήνυμα της Φωνής της Σιγής. Για να καταλάβουμε ποιοι είμαστε, αρχίζει να μας αποκαλύπτει τι δεν είμαστε. Για τις παραγράφους 14-16, η Έλενα Π. Μπλαβάτσκυ παραθέτει σημειώσεις που ξεκαθαρίζουν τις ιδέες που περιλαμβάνονται σ’ αυτές, και τις οποίες θα πρέπει να προσέξουμε ιδιαίτερα. Η πρώτη σημείωση (αρ. 4) είναι εξαιρετικά σημαντική αλλά περιέχει ορισμένους όρους που χρειάζονται εξήγηση. Chela είναι μια σανσκριτική λέξη για τον «υπηρέτη, τον μαθητή» και στα αγγλικά συχνά μεταφράζεται ως «μαθητής ενός Διδασκάλου». Η λέξη lanou (ή lanoo) σημαίνει το ίδιο στη βουδιστική παράδοση. Ο Avalokitesvara είναι ο Bodhisattva της Συμπόνιας, η ενσωμάτωση του ελέους και της πρόνοιας για την ευημερία όλων των ζώντων όντων. Το Adi-budha είναι το πρωταρχικό budha από το οποίο προβάλλουν όλα τα άλλα. Adi σημαίνει «πρώτο», «πρωταρχικό». Το Atman είναι η ουσία του παντός που διαπερνά ολόκληρη την ύπαρξη αλλά προηγείται όλων. Είναι η υπέρτατη πραγματικότητα. Ο «Χριστός» δεν είναι το ιστορικό πρόσωπο του Ιησού αλλά το θείο πνεύμα εντός ημών, ο Χριστός εντός ημών όπως ανέφερε ο Απόστολος Παύλος (που ήταν επηρεασμένος από τους Γνωστικούς) Το εξαιρετικά σημαντικό σε αυτή τη σημείωση είναι ότι εδώ, ο «Διδάσκαλος» είναι μια εσωτερική πραγματικότητα και όχι κάτι εξωτερικό. Είναι η δική μας εσώτατη φύση και όχι κάποιο άλλο άτομο.\nΣτη σημείωση αρ. 5, ο όρος «ψυχή» χρησιμοποιείται με πολλούς διαφορετικούς τρόπους. Η «ζωώδης ψυχή» μας είναι συνείδηση κοινού τύπου ανάμεσα σε εμάς και τα αδέλφια μας τα ζώα. Η «πνευματική ψυχή» είναι ένας τύπος συνείδησης ατελώς ανεπτυγμένης στους περισσότερους σημερινούς ανθρώπους, ενώ σε μερικούς πιθανόν να μην έχει αναπτυχθεί καθόλου. Είναι ένα είδος εγρήγορσης που μερικές φορές αποκαλείται «κοσμική συνείδηση». Η «ανθρώπινη ψυχή» μας είναι εκείνο που ξεχωρίζει το ανθρώπινο βασίλειο από τα άλλα, και είναι μια αρχή μέσω της οποίας ζητούμε να κατανοήσουμε το σύμπαν που μας περιβάλλει και κυρίως τους εαυτούς μας. Είναι η αρχή μέσω της οποίας ζητάμε να αποκαλύψουμε ποιοι είμαστε – πράγμα που αποτελεί το κυρίαρχο ζητούμενο αυτών των παραγράφων της «Φωνής της Σιγής». Η σημείωση αρ. 6 αναφέρει το σανσκριτικό όρο Mahamaya που συνήθως μεταφράζεται «Μεγάλη Πλάνη».\nΟ όρος Maha (που συνδέεται με το λατινικό magna) σημαίνει μεγάλη (όπως στη λέξη Mahatma=Μεγάλη Ψυχή και Μahabharata=Μεγάλα γεγονότα που αφορούν τους απογόνους του Bharata). Η λέξη maya προέρχεται από τη ρίζα ma=μετρώ, οικοδομώ. Η ερμηνεία «πλάνη» είναι μάλλον παραπλανητική γι’ αυτή τη λέξη διότι δεν σχετίζεται ορθά μαζί της. Ο όρος Maya σημαίνει τη μαγική δύναμη της δημιουργίας μορφών. Είναι η δύναμη που κάνει τα πράγματα να φαίνονται διαφορετικά από ό,τι είναι και κυρίως είναι η δύναμη που κάνει το Ένα να εμφανίζεται ως πολλά. Ο Radhakrishnan την αποκάλεσε «αρχή η οποία ευθύνεται για το φαινομενικό περιορισμό του απεριόριστου Απόλυτου». Το αντικειμενικό σύμπαν φαίνεται να είναι γεμάτο από πληθώρα διαφορετικών πραγμάτων που οι Κινέζοι ονομάζουν «δέκα χιλιάδες πράγματα». Αλλά στην πραγματικότητα, ολόκληρο το σύμπαν αποτελεί μια έκφραση της μίας Πραγματικότητας. Η μεγάλη μαγική δύναμη που κάνει τα πράγματα να φαίνονται διαφορετικά από ό,τι είναι στην πραγματικότητα, εμφανίζει το σύμπαν έτσι όπως εμείς το βλέπουμε. Στη σημείωση αρ. 7, αναφέρεται η «πλάνη της προσωπικότητας». Η προσωπικότητα σίγουρα είναι αρκετά πραγματική, ή τουλάχιστον είναι τόσο πραγματική όσο οτιδήποτε άλλο στον κόσμο της Μεγάλης Πλάνης. Πλάνη ή παραίσθηση είναι η σκέψη πως εμείς είμαστε αυτή η προσωπικότητα.\nΟι τρεις παράγραφοι (14-16) μας αποδεικνύουν ότι δεν είμαστε η προσωπικότητα, και αυτό πρέπει να το καταλάβουμε καλά προτού ανακαλύψουμε ποιοι τελικά είμαστε. Η παράγραφος 14 μας πληροφορεί ότι δεν είμαστε το φυσικό σώμα που αποτελεί την έδρα της προσωπικότητας, που είναι ένα μίγμα «ζωώδους» και «ανθρώπινης» ψυχής. Η παράγραφος 15 μας λέει ότι δεν αποτελούμε μια ξεχωριστή μονάδα μέσα στον κόσμο, δηλαδή δεν είμαστε κάτι που δημιουργείται από τις εμπειρίες του περιβάλλοντος κόσμου, ενώ η επόμενη (παράγρ. 16) μας εξηγεί ότι δεν είμαστε η εικόνα που σχηματίζει ο νους μας για τον εαυτό μας και που στη συνέχεια την προβάλλουμε στο περιβάλλον μας. Όλα αυτά είναι μια παραίσθηση, μια ψευδαίσθηση ή πλάνη, είναι το μαγικό παιχνίδι της mahamaya. Ποιοι πραγματικά είμαστε, αποκαλύπτεται διεξοδικά στις επόμενες παραγράφους του βιβλίου της «Φωνής της Σιγής».\n(Από το περιοδικό Theosophist, Νοέμβριος 2006)


Ούτε καφές να ήταν το πρωτάθλημα! - Ποδόσφαιρο - gavros.gr\nΠέμπτη, 14 Ιουνίου 2018 - 00:44\nΠως ξυπνάει ο άνθρωπος το πρωί και φτιάχνει τον καφέ του; Δεν ξέρουμε αν ο Βασιλειάδης προτιμά τον καφέ ή το τσάι, όπως φαίνεται, όμως, αγαπημένη του συνήθεια είναι τα πλάνα για την διεξαγωγή του πρωταθλήματος...\nΤώρα εγκατέλειψε το πλάνο για Superleague με δυο ομίλους 12, 14, 16 ομάδων ο καθένας (ούτε ο ίδιος ήξερε), δηλαδή ένα πλάνο που έγινε... ακορντεόν, και σε συνάντηση που είχε το απόγευμα της Τετάρτης (14/06) με τον αναπληρωτή πρόεδρο της Superleague, Χρήστο Δάρρα και τον διευθύνοντα σύμβουλο Βασίλη Γκαγκάτση πρότεινε πρωτάθλημα 16 ομάδων και πλέι οφ για την σεζόν 2018-19, τελικά να υποβιβαστούν έξι και να ανέβουν δυο, ώστε την περίοδο 2019 να γίνει πρωτάθλημα 12 ομάδων σε τέσσερις γύρους.\nΤι σημασία έχει αν η FIFA και η UEFA ξεκαθάρισαν στον Βασιλειάδη ότι δεν μπορεί να παρεμβαίνει και να καθορίζει τους όρους διεξαγωγής του πρωταθλήματος; Ο Υφυπουργός Αθλητισμού φέρεται... Πρωθυπουργός, μπορεί και ως... ηγεμόνας, του ποδοσφαίρου.\nΗ Superleague δεσμεύτηκε ότι θα συζητήσει το θέμα στο ΔΣ, μάλιστα οι Δάρρας, Γκαγκάτσης, του πρότειναν και εναλλακτικές λύσεις και ο Βασιλειάδης φέρεται να είπε «δεν με νοιάζει. Κάντε ό,τι θέλετε, αρκεί να μειωθούν οι ομάδες για να αυξηθεί το ενδιαφέρον, να πάει ο κόσμος στα γήπεδα, να βρεθούν χορηγοί, δηλαδή να αυξηθούν τα έσοδα του ποδοσφαίρου». Μάλιστα σε περίπτωση που η Λίγκα αποφασίσει μείωση των ομάδων από την σεζόν 2019-20, ο Βασιλειάδης υποσχέθηκε ότι θα βρει τηλεοπτική στέγη στις «άστεγες» ομάδες.\nΚαι από τον Βασιλειάδη που τη μια βγάζει ένα πλάνο, την άλλη διαφορετικό και το τελευταίο είναι το τέταρτο, μέσα σε ένα δίμηνο! Και από την Superleague που συζητάνε μαζί του για το πώς θα γίνεται το πρωτάθλημα, παρότι η FIFA και η UEFA του... έκοψαν τον βήχα.\nΟ Ολυμπιακός ξεκινάει και πάλι δουλειά την Παρασκευή (15/6) με αποκλειστικό στόχο να επιστρέψει εκεί που ανήκει, στην κορυφή.


Ντράπηκε και η ντροπή κ. Πελετίδη - Ώρα Πατρών\nΝτράπηκε και η ντροπή κ. Πελετίδη\nΝτράπηκε και η ντροπή κ. Πελετ...\nΔεν μοιράστηκαν με διαφανή τρόπο τα χρήματα κ. Πελετίδη. Δεν έφτασαν σε όλους, μοιράστηκαν κατ’ επιλογήν δια της απευθείας ανάθεσέως.. βεβαίως… βεβαίως.\nΠεριμένουμε την τοποθέτησή σας επί των προτάσεων μας αντί ύβρεων…\nPrevious post Εκλογή προέδρου με ανομολόγητες κραυγαλέες, υπόγειες συμμαχίες\nNext PostΚαρναβάλι με σημαία ευκαιρίας


Παιχνίδια-'φωτιά' σε ΣΕΦ και Πυλαία | Contra.gr\nΠαιχνίδια-"φωτιά" σε ΣΕΦ και Πυλαία\nΤα δύο μεγάλα ντέρμπι της Αθήνας και της Θεσσαλονίκης ξεχωρίζουν από την προημιτελική φάση του Κυπέλλου Ελλάδας. Ο Ολυμπιακός φιλοξενεί τον Παναθηναϊκό (19:00) στο "Στάδιο Ειρήνης και Φιλίας", ενώ ο ΠΑΟΚ τον Αρη στο κλειστό της Πυλαίας (21:00)\nΕίχαμε 3-4 χρόνια να δούμε τόσο μεγάλο ενδιαφέρον από τον κόσμο για έναν αγώνα μπάσκετ ανάμεσα στους δύο "αιώνιους", τον Ολυμπιακό και τον Παναθηναϊκό. Μόλις πέρασαν τους δύο αντιπάλους -ICBS και Ηρακλή αντίστοιχα- οι φίλαθλοι και των δύο ομάδων άρχισαν να ψάχνουν τον τρόπο για να βρουν ένα μαγικό χαρτάκι από τα μόλις 3.804 που θα πάρει η κάθε ομάδα για τον αγώνα της Πέμπτης (19:00).\nΚάτι ανάλογο βέβαια συμβαίνει και με το άλλο μεγάλο ζευγάρι της προημιτελικής φάσης του κυπέλλου μπάσκετ αυτό ανάμεσα στον ΠΑΟΚ και τον Αρη (21:00). Το μεγάλο ντέρμπι της θεσσαλονίκης που μας καθήλωνε όλους την δεκαετία ’80 και ’90.\n• Λέτε το μπάσκετ να ξανακερδίζει λίγη από την χαμένη αίγλη των τελευταίων ετών, μετά βέβαια και από την κατάκτηση του ευρωπαϊκού πρωταθλήματος;\n• Λέτε η όποια άνοδος του αθλήματος να ευθύνεται και λίγο στον Ολυμπιακό, που οι διοικούντες του αποφάσισαν μετά από χρόνια να βάλουν το χέρι βαθιά στην τσέπη και να αποκτήσουν παίχτες μεγάλης αξίας, που σκοπό έχουν να σπάσουν την αυτοκρατορία του Παναθηναϊκού στον χώρο;\n• Βέβαια άνοδος στο ελληνικό μπάσκετ δεν μπορεί να έρθει μόνο από τις δύο ομάδες της Αθήνας. Το μπάσκετ χρειάζεται και τη δυνατή Θεσσαλονίκη, την πόλη που αναγέννησε το άθλημα στη χώρα. Αρης και ΠΑΟΚ με τις εμφανίσεις που έκαναν το Σαββατοκύριακο για το κύπελλο έδειξαν το καλό πρόσωπο που λίγοι περίμεναν.\nΟ Πειραιάς και η Θεσσαλονίκη λοιπόν στο πόδι για δύο πολύ μεγάλα ντέρμπι που βλέπουν αρχικά στα ημιτελικά του κυπέλλου μπάσκετ, αλλά στοχεύουν στη διαφήμιση του αθλήματος.\nΟλυμπιακός και Παναθηναϊκός έχουν συναντηθεί αρκετές φορές στον θεσμό του κυπέλλου Ελλάδος από το 1974. Το παιχνίδι αυτό δεν έχει να ζηλέψει τίποτα από την αίγλη των προηγούμενων ντέρμπι καθώς και οι δύο ομάδες έχουν το ρόστερ αλλά και την πείρα οι παίχτες για τέτοια παιχνίδια. Από 3.804 φιλάθλους θα έχει η κάθε ομάδα στο πλευρό της και αυτό που ευχόμαστε είναι να μην υπάρξουν επεισόδια ανάμεσά τους.\nΟ Παναθηναικός σίγουρα μπορεί να χαρακτηριστεί το φαβορί της αναμέτρησης αυτής καθώς έχει παίκτες που παίζουν στην ίδια ομάδα πολλά χρόνια και σίγουρα με τις προσθήκες των Τομάσεβιτς και Σπανούλη μπορεί να γίνει ακόμα πιο επικίνδυνος.\nΗ πρώτη τους κόντρα ξεκίνησε με έναν τελικό το 1979 στο Παναθηναϊκό Στάδιο με νικητή και τροπαιούχο τον Παναθηναϊκό.\nΟ Ολυμπιακός από την άλλη σίγουρα είναι μια μεγάλη ομάδα, με πολύ καλούς παίχτες αλλά διαφέρει από τον Παναθηναϊκό -τουλάχιστον αυτήν την εποχή- στο δέσιμο που θα έχουν στον αγωνιστικό χώρο. Πολλοί οι νέοι παίχτες στην ομάδα του Πειραιά (13 το σύνολο) που σίγουρα θα κάνουν μία πολύ ανταγωνιστική ομάδα.\nΗ Θεσσαλονίκη είναι στο πόδι αυτές τις μέρες και ο λόγος ποιος άλλος, από την «μητέρα των μαχών», το ντέρμπι της Θεσσαλονίκης ανάμεσα στον ΠΑΟΚ και στον Αρη. Δύο ομάδες που τα παιχνίδια τους στην δεκαετία του ‘80 και του ‘90 μας έμαθαν τι θα πει πραγματικό ντέρμπι.\nΤο γήπεδο της Πυλαίας είναι χωρητικότητας 8.142, ωστόσο η κάθε ομάδα θα πάρει μόλις 2.013. Άντε να βρεις εισιτήριο για αυτό το παιχνίδι.\nΤελευταία φορά που συναντήθηκαν φίλαθλοι και των δύο ομάδων στο κλειστό της Πυλαίας ήταν το Δεκέμβριο του 2001.\nΌταν ΠΑΟΚ και Αρης ολοκλήρωναν τις μεταγραφές τους την περίοδο του καλοκαιριού κανείς δεν πίστευε πως θα ήταν ανταγωνιστικές την φετινή περίοδο. Όμως, με τις εμφανίσεις τους κόντρα σε Πανιώνιο και Πανελλήνιο αντίστοιχα, έδειξαν πως μπορούν να κοντραριστούν στα ίσα με Ολυμπιακό και Παναθηναϊκό.


Η Marshall παρουσιάζει τη νέα όλα-σε-μία 12GSDI κάμερα CV420-30X στη NAB 2021. - Radio TV Link\nΕξαιρετικά-ευέλικτη, με ταυτόχρονη δυνατότητα 12GSDI, HDMI και IP (HEVC) και όλα αυτά έως UHD 60fps.\nΤόρρανς, Καλιφόρνια, 25 Αυγούστου 2021 - Καθώς το 12G-SDI υιοθετείται ευρύτερα με τη δυνατότητά του μεταφοράς Video με μικρή καθυστέρηση και με ανάλυση έως 4K/60fps μέσω ομοαξονικού καλωδίου (12GSDI), η Marshall Electronics θα ανακοινώσει την 12GSDI κάμερα CV420-30X στην Έκθεση NAB 2021 (Περίπτερο C5636). Αυτό το όλα-σε-ένα μοντέλο με ταυτόχρονες εξόδους 12GSDI, HDMI και IP (HEVC/SRT) είναι κατάλληλο για μία μεγάλη ποικιλία ροών εργασίας broadcast και επαγγελματικών A/V εφαρμογών.\nΗ πίσω όψη της νέας Κάμερας με τις υποδοχές σύνδεσης\nΗ CV420-30X χρησιμοποιεί έναν αισθητήρα Sony Exmor-R υψηλής απόδοσης για τη λήψη 4K (UHD) video με εξαιρετική ευκρίνεια, ανάλυσης έως 3840x2160p στα 60fps, μέσω οπτικού zoom μεγάλου εύρους 30X. Η απλή σχεδίαση και η ευκολία χρήσης την καθιστούν μία πολύτιμη κάμερα για ζωντανές μεταδόσεις, ναούς, αθλητικές μεταδόσεις, ειδησεογραφικές εκπομπές, τηλεοπτικά reality, παραγωγή συναυλιών, εταιρικά video, λήψη σε αίθουσες δικαστηρίων, συνεδριάσεις κυβέρνησης και βουλής, εκπαίδευση, streaming στα κοινωνικά μέσα καθώς και για πολλές άλλες χρήσεις.\nΟ μακρύς φακός με οπτικό zoom 30X προσφέρει εκτεταμένο εύρος zoom, από 4,6 έως 135mm, ξεκινώντας κάτω από τις 70° έως και την οριζόντια οπτική γωνία 3°, εξασφλίζοντας την ευκρίνεια της εικόνας σε εξαιρετικά ultra-wide έως ultra-long telephoto λήψεις. Η CV420-30X λειτουργεί και με εξαιρετική ευαισθησία στον χαμηλό φωτισμό, εξασφαλίζοντας καθαρή εικόνα σε μεταβλητές και απαιτητικές συνθήκες φωτισμού.\n“H Marshall λαμβάνει όλο και περισσότερα αιτήματα για το 12GSDI καθώς το 4K υιοθετείται ευρέως,” δηλώνει ο Tod Musgrave, Διευθυντής Καμερών της Marshall Electronics. “H CV420-30X είναι κατάλληλη για χρήση σε δικτυακές ροές εργασίας UHD και HD, παρέχοντας ευκολία ως προς το setup με τη χρήση ενός καλωδίου προς την κάμερα, ενώ αφήνει διαθέσιμη την έξοδο 12GSDI για video switching ή καταγραφή video δίχως συμπίεση. Αυτό το νέο μοντέλο αντιπροσωπεύει ότι καλύτερο υπάρχει στην κατηγορία 30X zoom block camera και είμαστε ενθουσιασμένοι που θα την παρουσιάσουμε στη NAB μαζί με τα άλλα νέα προϊόντα καμερών και monitor της Marshall.”\nΗ CV420-30X προσφέρει έξοδο 12GSDI (BNC) καθώς και τρία IP streams με υποστήριξη πολλών πρωτοκόλλων, συμπεριλαμβανομένων των HEVC και SRT (4K60). Το SRT είναι ένα πρωτόκολλο μεταφοράς video ανοιχτού κώδικα και τεχνολογική δυνατότητα που βελτιστοποιεί την απόδοση του video streaming σε απρόβλεπτα δίκτυα. Επίσης, υποστηρίζονται τα πρωτόκολλα DHCP, DNS, HTTP, HTTPS, IPv4, NTP, RTSP, TCP, MPEG-TS, RTMP και RTMPS. Ένα καλώδιο ethernet (CAT) στην κάμερα παρέχει έως και UHD video, ήχο, έλεγχο και τροφοδοσία ρεύματος (PoE+), πέρα από το καλώδιο με IP (HEVC) και το 12GSDI/HDMI για τις ταυτόχρονες εξόδους με ενσωμάτωση στερεοφωνικού ήχου.\nΗ CV420-30X επεκτείνει περαιτέρω τη σειρά IP καμερών της Marshall ώστε να προσφέρει λύσεις για κάθε project IP δικτύου. Η Marshall προσφέρει τώρα και την πλήρη σειρά AV Managed Switches της NETGEAR, με διασφάλιση της συμβατότητας, endorsement, ασύγκριτη τεχνική υποστήριξη και εξαιρετικά εύκολο setup και διαχείριση.\nΟ broadcast-style controller Marshall VS-PTC-IP αποτελεί μία απλή πηγή εντολών setup για την CV420-30X με cable IP (Ethernet) plugin, αλλά αυτή η κάμερα μπορεί και να ελεγχθεί μέσω Video Management Software (VMS), OBS Studio Plugins/Docks , Software GUI (web browser) καθώς και με ποικιλία άλλων πηγών εντολών που χρησιμοποιούν τη δομή εντολών ανοιχτού κώδικα της Marshall Electronics.\nΠαρατηρήσεις: Δελτίο Τύπου - Marshall Electronics - Τόρρανς, Καλιφόρνια, 25 Αυγούστου 2021


ΑΗ ΓΙΑΝΝΗΣ, Ο ΓΕΙΤΟΝΑΣ\nΦροντίζουμε να είναι ο ναός ανοιχτός και περιποιημένος όσες ώρες μπορούμε καθημερινά και να είναι προσβάσιμος και σε επισκέπτες με κινητικές δυσκολίες.\nΑν η πόρτα είναι κλειστή, ζητείστε μας να την ανοίξουμε. Μπορούμε να σας πούμε όσα ξέρουμε για την εκκλησία, τη σχέση της με την Πύλη, το Κάστρο και τη γειτονιά μας.\nΧαιρόμαστε που επιτέλους, μετά από χρόνια, μπορεί να δέχεται επισκέπτες.\nΧαιρόμαστε περισσότερο επειδή όσοι έρχονται, Έλληνες και ξένοι, αισθάνονται δέος μπροστά στα σημάδια που δείχνουν την ιστορία του Κάστρου, εκείνων που το είχαν και εκείνων που το ήθελαν.\nΗ εκκλησία του Αγίου Ιωάννη κτίσθηκε περίπου το 1470 σε επαφή με το τείχος και κοντά στην Πύλη της νότιας πλευράς του Κάστρου. Είναι αφιερωμένη στον προστάτη των Ιπποτών της Ρόδου.\nΒρίσκεται στο ισόγειο μιας ιπποτικής κατοικίας, από την οποία σήμερα φαίνονται μόνο η πόρτα της αυλής και ένα παράθυρο του ορόφου. Η κοντινή Πύλη, όπως είναι φυσικό, πήρε το όνομά της από τον Άγιο Ιωάννη. Είναι όμως περισσότερο γνωστή ως "Κόκκινη Πόρτα" (για να θυμούνται οι Έλληνες όσους σκοτώθηκαν σ’ αυτήν).\nΟι αλλαγές στο τείχος, τα κανόνια των πολιορκητών και η κατάκτηση της Ρόδου από τους Οθωμανούς, άφησαν σημάδια στο κτήριο και τις αγιογραφίες του. Αμέσως μετά την άλωση, οι Τούρκοι τη μετέτρεψαν σε τζαμί. Το μεγαλύτερο μέρος της εκκλησίας βρίσκεται κάτω από την πέτρινη σκάλα της οχύρωσης και τα κατεστραμένα πρόσωπα των Αγίων στους τοίχους μαρτυρούν την ταραγμένη ζωή της. Σήμερα έχουν ήδη γίνει και συνεχίζονται εκτεταμένες εργασίες αποκατάστασης του κτηρίου και των αγιογραφιών. Είμαστε περήφανοι για τη συμβολή μας.\nΤο Υπουργείο Πολιτισμού μας εμπιστεύθηκε την εκκλησία του Άη Γιάννη. Φροντίζουμε να έχει τη γαλήνη που της έλειψε στα εξακόσια χρόνια της και να είναι η πόρτα της ανοιχτή για όσους θέλουν να μοιρασθούν τις μνήμες της.\nΗ ιπποτική κατοικία γκρεμίστηκε. Όταν η ζωή βρήκε ξανά τον ρυθμό της, τα υλικά της χρησιμοποιήθηκαν από έναν Τούρκο αγά, για να κτίσει εδώ τη δική του.\nΟ ίδιος εγκατέστησε πήλινους σωλήνες, για να φέρει νερό από πηγή που βρίσκεται έξω από το κάστρο. Το άφησε να τρέχει ελεύθερα μπροστά από το σπίτι, μέσα από το μάρμαρο μιας Ρωμαϊκής σαρκοφάγου. Έδωσε αυτό το ανεκτίμητο δώρο σε όλους τους γείτονες: Τούρκους, Έλληνες και Εβραίους.\nΛένε ότι το σπίτι αυτό, ήταν πάντα ανοιχτό και φιλόξενο σε όποιον το χρειάσθηκε, όποια καταγωγή ή θρησκεία κι αν είχε.\nΜε την ίδια διάθεση το μετατρέψαμε σε ξενοδοχείο. Θέλουμε να αισθάνεται ο επισκέπτης μας ότι είναι πραγματικά ευπρόσδεκτος. Ότι βρίσκεται στο δικό του σπίτι.\nΗ εκκλησία κατέρρεε...\nΤους πόλεμους και τους βανδαλισμούς ακολούθησαν πολλά χρόνια εγκατάλειψης. Με δουλειά και αφοσίωση η εκκλησία σταμάτησε να καταστρέφεται από τον χρόνο και τη φύση. Τώρα χρειάζεται διαρκή φροντίδα για να αντισταθεί στο βάρος των χρόνων και του Κάστρου που είναι κτισμένο πάνω της.\nΟι φωτογραφίες της τελευταίας σειράς είναι από τη φάση της συντήρησης που κράτησε δύο χρόνια. Ο Χάρης και ο Κώστας είναι άριστοι ειδικευμένοι τεχνίτες της 4ης Εφορίας Αρχαιοτήτων.


zoornalistas: Κόμπλαρε η Eυλαμπία\nΣυγκινητικές στιγμές εκτυλίχθηκαν στον αέρα του OPEN το απόγευμα της Δευτέρας. Η δημοσιογράφος Ευλαμπία Ρέβη, η οποία κάλυπτε τα γεγονότα της φωτιάς στην Αβγαριά Εύβοιας,.. ξέσπασε σε κλάματα μετά τον διάλογο που είχε με έναν ηλικιωμένο κύριο, που εδώ και μέρες παλεύει με τις φλόγες.\nΟ άνθρωπος που αντιμετώπιζε αναπνευστικά προβλήματα και είχε με δυσκολία στην ομιλία προσέγγισε μόνος του τη δημοσιογράφο. Εκείνη του προσέφερε μάσκα την ώρα που του έχει κοπεί η ανάσα καθώς έβρεχε συνεχώς με τη μάνικα το σπίτι του.\nΣτο τέλος ο ηλικιωμένος άνδρας την ευχαρίστησε κλαίγοντας από συγκίνηση με την ρεπόρτερ του Open να ξεσπάει κι αυτή ταυτόχρονα σε κλάματα.\nΣτα σόσιαλ μίντια υπήρξε πλήθος θετικών σχολίων για τη δημοσιογράφο του Οpen, η οποία έγραψε στο fb:\n«Η αλήθεια είναι ότι έχω κομπλάρει από αυτό το τεράστιο κύμα αγάπης που δέχομαι απ’ όλους σας. Μακάρι αυτή η αγάπη να οδηγήσει στο να έχει ο παππούλης την φροντίδα που πρέπει από την Πολιτεία και την οικογένειά του, που όπως έμαθα αργότερα, τον έχει εγκαταλείψει. Όσο για εμένα έκανα απλώς τη δουλειά μου, όπως τόσοι και τόσοι αξιόλογοι συνάδελφοι. Απλώς, καμία φορά σπάμε κι εμείς, γιατί και οι δημοσιογράφοι είμαστε άνθρωποι. Σας ευχαριστώ».


• Έτσι για να μην έχετε καμία αμφιβολία ποιος είναι ο Σημίτης. Δεν έστειλε πρόσκληση στους πρώην υπουργούς του (!), τον Γερ. Αρσένη, τον Δημήτρη Κρεμαστινό και τον Αναστάσιο Πεπονή (αλήθεια, ο συντάκτης του «Βήματος πού είδε ότι ήταν παρών, ενώ ήταν στο σπίτι του). Όπως έμαθα, ούτε τον Λιβάνη είχε προσκαλέσει στην παρουσίαση του βιβλίου του!\n•Διχασμένες οι απόψεις για τους λόγους που έβγαλε το βιβλίο ο Σημίτης. Άλλοι λένε για την υστεροφημία του, άλλοι για να κάνει κάτι, μια και δύο χρόνια είναι βουλευτής, άλλοι για να στρέψει το βλέμμα του κόσμου πάνω του και στο έργο του. Με εκείνους που βλέπουν πολιτικά κίνητρα, και άλλωστε γι’ αυτό δήλωσε ότι είναι πολιτικά «παρών» και επομένως κάτι περιμένει, διαφωνεί ένας από τους πρώην συνεργάτες του, που αργότερα έφυγε, και ξέρει πολύ καλά ποιος είναι ο Σημίτης, από την καλή και την ανάποδη. Μου είπε λοιπόν:\n– Ο Σημίτης είναι ο πιο ευτυχής άνθρωπος της Γης! Κάνει τα ταξίδια του παρέα με τη Δάφνη, δεν έχει υποχρεώσεις και δεσμεύσεις. Δείτε το εξώφυλλο του βιβλίου. Έχετε ξαναδεί φωτογραφία του Σημίτη να γελάει;\nΠράγματι, όχι… Είναι η πρώτη ομολογουμένως… Προφανώς λόγω των χρημάτων που θα εισπράξει.\n•Είχε, λέει, τέτοια αποδοχή το βιβλίο του Σημίτη, που στην παρουσίαση ήταν και ο… Πάχτας (!), έγραφε το «Βήμα». Μάλλον καρφί ήταν… Το σκέπτεσθε δηλαδή να μην ήταν ο μέγας Πάχτας, ο και… Άγιος Χαλκιδικής αποκληθείς από τον Μητροπολίτη της περιοχής;\n• Απουσία με νόημα: Του Αντώνη Λιβάνη, που τα λέει όλα…\n• Μα κυριότερη, του νυν Προέδρου της Δημοκρατίας Καρόλου Παπούλια! Και οι δύο εξέφραζαν το τι θα έκανε ο Ανδρέας…\n• Αλλά και η παρουσία του Γιώργου, που δεν μπορούσε να μην πάει, γιατί ενδεχόμενη απουσία του θα σήμαινε σπάσιμο των σχέσεων, δεν ήταν χωρίς αιχμές. Εγώ κοιτάζω μπροστά, είπε, και πρόσθεσε «η ιστορία θα κρίνει τον καθένα»! Που σημαίνει πως ό,τι λέει ο Σημίτης δεν έπεται ότι είναι και η αλήθεια!\n• Παρών ο τέως Πρόεδρος της Δημοκρατίας Κωστής Στεφανόπουλος. Συνυπεύθυνος, βλέπεις, για εκείνα τα τραγικά για τον Ελληνισμό που συνέβησαν εκείνη τη μοιραία νύχτα στα Ύμια. Αν έλειπε, η εξήγηση θα ήταν ότι διαφωνούσε, κάτι όμως που ποτέ ο κ. Στεφανόπουλος δεν έδειξε… Άλλωστε εκείνοι που έτρεξαν να παραβρεθούν στην παρουσίαση της «Απολογίας» του κ. Σημίτη, κάπου μέσα τους ταυτίζονται με την πολιτική του, άρα είναι και συνυπεύθυνοι για ό,τι έγινε στα χρόνια της πρωθυπουργίας του. Και για το καλά και για τα κακά, θα προσθέταμε… Γιατί αλλιώς ποιος ο λόγος να πας; Για να σε πάρουν οι κάμερες; Για να ‘χεις την… απόδειξη ότι ήμουν κι εγώ εκεί; Ώστε «μέμνησο όταν έρθεις εν τη βασιλεία σου…»!\n• Είναι κάποιες στιγμές που ο κάθε άνθρωπος, ο κάθε πολίτης αυτής της Γης, έχει την ευθύνη του εύκολου «ναι» ή του δύσκολου, του μεγάλου «όχι»… Και το «παρών» στο βιβλίο του Σημίτη δεν ήταν η συνήθης παρουσία σε μια παρουσίαση ενός τυχαίου βιβλίου, ήταν μια συνειδητή πολιτική επιλογή, όπως τη ΘΕΛΗΣΕ άλλωστε ο τέως πρωθυπουργός, γι’ αυτό και επέλεξε έναν μεγάλο χώρο για να μετρήσει τους φίλους του… Τώρα, αν αλλιώς σκέφτηκαν κάποιοι που πήγαν, κακό της κεφαλής τους έκαναν… Ας πρόσεχαν…\n• Γι’ αυτό κι αξίζουν συγχαρητήρια εκείνοι οι δικοί του που είχαν μπει μπροστά, μ’ όλο το κόστος μιας ενδεχόμενης αποτυχίας, για να γίνει αρχηγός ο Σημίτης, και σήμερα νιώθουν ΠΡΟΔΟΜΕΝΟΙ (!), γι’ αυτό και με θάρρος είπαν του Σημίτη, «δεν ερχόμαστε, γιατί σε θεωρούμε καταστροφέα, υπονομευτή εκείνου του οράματος, του εκσυγχρονισμού, που είχες και το οποίο εγκατέλειψες»! Αντίθετα ήταν εκεί πρώτοι οι… καρεκλάκηδες, αν και μη πιστεύοντες, αλλά που φοβόταν ο Σημίτης ν’ αφήσει απ’ έξω…\n• Παρών και ο αρκετά γερασμένος Λεωνίδας Κύρκος. Κοινό στοιχείο με τον Σημίτη ο αντιανδρεϊσμός! Μην ξεχνάμε ότι ο Σημίτης δεν πάτησε το πόδι του στο Ειδικό Δικαστήριο για να υπερασπισθεί τον αρχηγό του. Ο Λεωνίδας ήταν ο πιο αδίστακτος κατήγορος… Mάλιστα στη συνεδρίαση της Κοινοβουλευτικής Ομάδας του ΣΥΝ, στη Βουλή, μετά την ομιλία του Ανδρέα, που πάρθηκε η τελική απόφαση υπέρ της παραπομπής, όταν είδε ότι κάποιοι δίσταζαν και κινδύνευε η απόφαση της παραπομπής παρενέβη και είπε εκείνο το ανατριχιαστικό: «Το αίμα σ’ εμέ και τα παιδιά μου»…\n• Και το πόσο τους υπολόγιζε τους «Μουτζαχεντίν», τα «εξαπτέρυγα του Σημίτη», όπως αποκαλούνταν, φάνηκε απ’ το ότι τους έγραψε στα παλιά του τα παπούτσια και χωρίς να ρωτήσει ΚΑΝΕΝΑΝ από δαύτους παρέδωσε το κόμμα στον… εχθρό -όπως θεωρούσαν- τον Γιώργο Παπανδρέου. (Έτσι και αποφασίσει ο Γιάννης Ζαφειρόπουλος να δώσει το απόρρητο, μέχρι στιγμής, γράμμα που έδωσε στον Σημίτη, όταν παραιτήθηκε από υφυπουργός Εξωτερικών, θα γίνει σεισμός, με ό,τι αποκαλύπτει…)\n•Μετά την παρουσίαση του βιβλίου ο κ. Σημίτης, παρέα με τους φίλους του Κ. Τσουκαλά και Θωμόπουλο και τις γυναίκες τους πήγαν στο πολυτελές εστιατόριο «Βαρούλκο» στο Γκάζι! Από τις πρώτες κουβέντες ήταν η πληροφόρηση του τέως πρωθυπουργού από τους δύο φίλους του για το τι έγινε έξω από την αίθουσα της παρουσίασης του βιβλίου, από τις εκδηλώσεις διαφωνούντων.\n•Με τίτλο «Ως ανώτατος και ανεύθυνος άρχων…», σχολίαζε το αντιφατικό επιχείρημα που προβάλλει στο βιβλίο του ο κ. Σημίτης στην «Καθημερινή» ο σύμβουλος έκδοσης, έγκυρος αναλυτής Στάμος Ζούλας: «Αφού οι κυβερνήσεις του -και ιδιαίτερα η τελευταία- είχαν επιτελέσει τόσο μεγάλο και εθνοφελές έργο, γιατί δεν ηγήθηκε ο ίδιος του ΠΑΣΟΚ στις εκλογές του 2004, ώστε να το αναδείξει, αλλά και να το καρπωθεί προσωπικώς, επιτυγχάνοντας από τον πρωθυπουργικό θώκο μια τρίτη και συνεχόμενη νίκη, αλλά προτίμησε να φυγομαχήσει;».\n• Μεταξύ Παρισιού (όπου διδάσκει) και Αθήνας ο Γεράσιμος Αρσένης ενημερώθηκε για όσα αναφέρει το βιβλίο του Κώστα Σημίτη. Έσπευσε λοιπόν και το αγόρασε για να το διαβάσει, μιας και ο κ. Αρσένης έπαιξε πρωταγωνιστικό ρόλο, διεκδικώντας την πρωθυπουργία από τον Κ. Σημίτη και χρηματίζοντας στη συνέχεια υπουργός. Προχθές μάλιστα βρέθηκε με καλούς και έμπιστους φίλους του και συζήτησε και για το βιβλίο του κ. Σημίτη, αλλά και ευρύτερα για την πολιτική του παρέμβαση. Το σχόλιό του μάλλον δηκτικό: «Ούτε το κόμμα ούτε κυρίως τη χώρα ωφελούν τέτοιες ενέργειες αυτήν τη στιγμή».\n• Αν πράγματι αναζητεί ευκαιρία, π.χ. να χάσει στις εκλογές ο Γιώργος, για να επιστρέψει, ο Σημίτης δεν θα σημαίνει ότι απέτυχε στην επιλογή του; Και έκανε λάθος που παρέδωσε; Αυτή κι αν είναι… καθαρή λύση…\nΈξι μέρες και δεν… πρόλαβε να διαβάσει το βιβλίο!\nΤο πόσο θυμωμένος με το βιβλίο του Σημίτη είναι ο Γιώργος Παπανδρέου το έδειξε όταν του ζητήθηκε η άποψή του και η απάντηση του, το βράδυ της επίσημης παρουσίασής του, ήταν ότι δεν… πρόλαβε να το διαβάσει, όταν την περασμένη Παρασκευή αντίτυπα του… πονήματος του τέως πρωθυπουργού είχαν όλες οι εφημερίδες και φυσικά αν το ήθελε ο αρχηγός του ΠΑΣΟΚ θα το έβρισκε. Το πιθανότερο βέβαια είναι ότι ο κ. Παπανδρέου το είχε το βιβλίο και ασφαλώς το διάβασε, απλώς με τη δήλωσή του ήθελε να εκφράσει την αποδοκιμασία του και την απόρριψή του!\nΣτην Alpha εάν κάποιος κατηγορηθεί ότι υπεξαίρεσε 100 ευρώ από το ταμείο της, απολύεται με συνοπτικές διαδικασίες… Στην Alpha πάλι αν κάποιος κατηγορείται ότι ως μέλος του αρμόδιου θεσμικού οργάνου της Πολιτείας (Επιτροπή Κεφαλαιαγοράς) δεν άσκησε με επαρκή τρόπο τα καθήκοντά του, έτσι ώστε να διαφυλάξει τις εκατοντάδες χιλιάδες ελλήνων πολιτών που είχαν επενδύσει όλες τους τις οικονομίες στο χρηματιστήριο (δείχνοντας εμπιστοσύνη στα αρμόδια θεσμικά όργανα), με αποτέλεσμα να χάσουν τα χρήματά τους, αυτός ο κάποιος διορίζεται διευθυντής σε νευραλγική διεύθυνση της τράπεζας. Ποιος είναι; Ο κύριος Μιχάλης Μασουράκης, διευθυντής της Διεύθυνσης Οικονομικών Μελετών της Alpha Bank και πρόεδρος της ICAP.\no Φωτιές βλέπω να ανάβουν στη Θεσσαλονίκη. Η τάση μέσα στο ΠΑΣΟΚ είναι να προτείνουν στην ηγεσία για υποψήφιο δήμαρχο έναν εκ των Βαγγέλη Βενιζέλου και Χάρη Καστανίδη, που κατέλαβαν την πρώτη και δεύτερη θέση στις βουλευτικές εκλογές. Βέβαια και οι δύο δεν πρόκειται να δεχθούν… Έτσι όμως και τους το ζητήσει δημοσίως ο Γιώργος, θα ʽναι δύσκολο να πουν «όχι». Άσε που θα είναι εκτεθειμένοι στους δημότες, που δικαιολογημένα θα μπορούν να πουν ότι αν κατέβει ο Βαγγέλης ή ο Χάρης, ο δεύτερος δήμος της χώρας είναι πολύ πιθανό να αλλάξει χέρια… Υπάρχει βέβαια και η άλλη τάση. Να προτείνουν οι θεσσαλονικείς βουλευτές στην ηγεσία να δώσει το ΠΑΣΟΚ στο ΚΚΕ τον δήμο, οπότε το πρόβλημα μετατοπίζεται στον Περισσό, που φαίνεται τούτη τη φορά να μην επιλέγει τον Αγάπιο Σαχίνη, γιατί, λένε, παραέγινε γνωστός… Θα τρελαθούμε…\no Δεν ξέρω πόσο απαρατήρητη πέρασε μια πρόταση του Σταύρου Ψυχάρη που είχε πριν από λίγες Κυριακές στη θέση του κυρίου άρθρου με τίτλο «Το ΠΑΣΟΚ να τολμήσει» στο «Βήμα» και την οποία είχε κάνει πρώτο το «ΠΑΡΟΝ», «να κατέλθουν σε όλες τις νομαρχίες και σε όλους τους ισχυρούς τουλάχιστον δήμους των μεγάλων πόλεων, ιδίως, ως υποψήφιοι νομάρχες και δήμαρχοι γνωστά προβεβλημένα στελέχη του ΠΑΣΟΚ», όπως και βουλευτές και πρώην υφυπουργοί, αλλά και διοικητικές οργανισμών. Και ο Ψυχάρης εξηγούσε ως εξής την πρότασή του: «Αν λ.χ. ο κ. Νίκος Χριστοδουλάκης, επί έτη υπουργός Εθνικής Οικονομίας (Σημ. «Π»: Πολλές αγάπες θα έχει ο Σταύρος με τον πρώην «τσάρο»…) στις κυβερνήσεις Σημίτη, δεν μπορεί να διεκδικήσει τη Νομαρχία ή τον Δήμο Χανίων, αν οι ψηφοφόροι του νομού όπου εκλέγεται βουλευτής δεν τον θέλουν για νομάρχη ή δήμαρχο, γιατί πρέπει να τον θέλει ο ελληνικός λαός για υπουργό του;». Φαντάζομαι ότι πολλούς από τους πρωτοκλασάτους, μόλις το διάβασαν, θα τους έπιασε κρύος ιδρώτας… Θα ήταν πάντως μια καλή… σουηδική γυμναστική για όλους τους αυτοχαρακτηριζόμενους ως «κορυφαίους», αν τους έστελνε στους δήμους και τις νομαρχίες… Θα έφερνε αυτομάτως τα πάνω κάτω και έτσι θα γινόταν πράξη η ανανέωση…\n• Απόστρατος αξιωματικός, έμπορος όπλων, τέως τσιράκι της ΓΔΕ και «κραγμένος» μάρτυρας υπεράσπισης των TOR-M1 στην Εξεταστική, τον οποίο ο Ζαγορίτης συνέλαβε ψευδόμενο (χωρίς να ιδρώσει τ’ αφτί του Τραγάκη), συνέτρωγε με συμπατριώτη του, κορυφαίο του ΕΠΥΕΘΑ, κουβεντιάζοντας για… μανιτάρια. Τίποτα δεν άλλαξε, τίποτα…\n• Ένα ερώτημα για τη σεβαστή πρόεδρο της Βουλής και καθηγήτρια της Νομικής: Γιατί επιτρέπει κάποιοι να έχουν καταχωνιάσει στο γραφείο της έγγραφο του Εισαγγελέα Αρείου Πάγου κ. Λινού, από τις 21/04/05, που ζητάει συγκρότηση Εξεταστικής Επιτροπής για την αθλιότητα της προμήθειας 12 άχρηστων πυροβόλων Suzana; Δεν αντιλαμβάνεται ότι δημιουργείται θέμα ποινικών ευθυνών; Ακόμη και αν έχει λάβει «άνωθεν» εντολές… θαψίματος, δεν νομιμοποιείται με τίποτα…\n• Επιτροπή αξιωματούχων του αμερικανικού ΥΕΘΑ ήρθε την Τρίτη από την Ουάσινγκτον στη Λάρισα μόνο και μόνο για να αξιολογήσει τις εγκαταστάσεις Σούκα, συνεταίρου του Λιακουνάκου. Περίεργο, πολύ περίεργο…\n• Ο Άκης και ο Γιάννος κλήθηκαν να εξετασθούν, ως πρώην ΥΕΘΑ, από τον αρμόδιο ανακριτή ως μάρτυρες στην υπόθεση Κόκκαλη. Με την κλήση των Σμπώκου, Τραυλού και Κάντα φαίνεται ότι θα κλείσει η σύνθεση…\n• Με νεότερη δήλωσή του ο Γιάννος μάς πληροφόρησε ότι «είναι αδαείς και κακόπιστοι όσοι μιλούν για σκάνδαλο για τον εκσυγχρονισμό των φρεγατών, αφού υπήρξε ομόφωνη απόφαση του ΑΝΝΣ (!) και του ΚΥΣΕΑ (!) και πληρώσαμε 480 εκατ. ευρώ, ενώ για ισάριθμες καινούργιες θα πληρώναμε 3,14 δισ. ευρώ». Ξέχασε να πει ότι οι εκσυγχρονισμένες φρεγάτες θα παραδοθούν το 2009 και θα αποσυρθούν το 2015, ενώ οι καινούργιες θα αποσύρονταν το 2050! Λεπτομέρειες…\n• Έτσι για να μην έχετε καμία αμφιβολία ποιος είναι ο Σημίτης. Δεν έστειλε…


porosweb: ΤΑ ΠΑΧΥΔΕΡΜΑ ΚΑΙ ΕΜΕΙΣ...\nΤΑ ΠΑΧΥΔΕΡΜΑ ΚΑΙ ΕΜΕΙΣ...\nΠάμε λοιπόν για «μείωση του μισθολογικού κόστους» και στον ιδιωτικό τομέα. Το ξεκαθάρισε ο Παπαδήμος, το λέει μέσα από τα δόντια του ο Κουτρουμάνης, το απαιτεί η τρόικα και το προπαγανδίζει η Δαμανάκη. Και για να μη μείνει καμιά αμφιβολία περί της κυβερνητικής αποφασιστικότητας ο πρωθυπουργός έπιασε από το αφτί τους διαφωνούντες: Καλό είναι να συμφωνήσετε, αλλά κι αν δε συμφωνήσετε, σκασίλα μου. Θα σας τραβήξω μια Πράξη Νομοθετικού Περιεχομένου και θα γίνει αυτό που θέλω εγώ, η τρόικα κι η Δαμανάκη.\nΓιατί όμως αυτή η επιμονή, όταν οι συνδικαλιστικές οργανώσεις διαφωνούν κάθετα, οι εργοδότες διαφωνούν επίσης, τουλάχιστον στις επίσημες δηλώσεις τους, και η πραγματικότητα έχει αποδείξει ότι με τις μειώσεις μισθών και συντάξεων δυστυχούν οι άνθρωποι χωρίς καν να ευημερούν οι αριθμοί εκτός από το ποσοστό της ύφεσης; Όταν δηλαδή έχει αποδειχτεί ότι με τέτοιου είδους μέτρα όχι μόνο καταστρέφονται\nοικογένειες, αλλά και ο οικονομικός και ο κοινωνικός ιστός; Και συγκεντρώνεται τέτοια και τόση εκρηκτική ύλη στα θεμέλια της κοινωνίας, που κανείς δεν ξέρει πότε θα συμβεί η έκρηξη και τι θα σημαίνει;\nΓιατί λοιπόν; Τρέχα γύρευε με το απρόβλεπτο της βλακείας. Ίσως γιατί το πάνω στρώμα της εργοδοσίας το σφύριξε ως αίτημα στην τρόικα και στον Παπαδήμο κι αυτοί το μετέτρεψαν σε όρο επιβίωσης του έθνους. Ίσως γιατί απλούστατα οι άνθρωποι πάσχουν από κείνη τη στραβομάρα που ο δογματισμός έχει την ικανότητα να προκαλεί. Ή ίσως, τι να πούμε, γιατί το έχουν πάρει απόφαση να τραβήξουν την τιμωρία των Βαλκάνιων μέχρι το τέλος –μέχρι την τελική εξουθένωση. Έτσι που να βλέπουν όσοι έχουν τάση στην απειθαρχία το κεφάλι μας κρεμασμένο στο στύλο και να συνειδητοποιούν εις βάθος και εις πλάτος πώς τιμωρούν οι αγορές και οι αγοραίοι.\nΣε κάθε περίπτωση θα το κάνουν. Μπορεί τα κίνητρα να είναι τα γνωστά άγνωστα αλλά ο κυνισμός, η αδιαφορία για τις ανθρώπινες ζωές, η παγερή εκδικητικότητα που παίρνει μπάλα παιδιά και ηλικιωμένους, η παχυδερμία είναι δεδομένα. Συνδυασμένα με τη βλακεία, τη δειλία και την ιδιοτέλεια αποτελούν το μίγμα που κινεί τα βήματα τρόικας και κυβέρνησης. Κι αν η Ελλάδα της απόγνωσης δε γίνει Ελλάδα της οργής δεν πρόκειται να κάνουν πίσω…\nΑναρτήθηκε από vandorosd στις 1:45 μ.μ.


«Λευκός καπνός» μεταξύ Μέρκελ-Μακρόν για τον προϋπολογισμό της ευρωζώνης\n«Ανοίγουμε ένα νέο κεφάλαιο» ανέφερε η κα. Μέρκελ μετά τις συνομιλίες με τον κ. Μακρόν ενόψει της Συνόδου Κορυφής στις 28 με 29 Ιουνίου.\nΗ Γερμανίδα καγκελάριος επισήμανε, σύμφωνα με το Reuters πως η μεταρρύθμιση της ευρωζώνης ήταν το πιο δύσκολο κομμάτι των μεταξύ τους διαπραγματεύσεων.\n«Εργαζόμαστε για να διασφαλίσουμε ότι ο προϋπολογισμός της ευρωζώνης θα χρησιμοποιηθεί για την ενίσχυση των επενδύσεων, έχοντας παράλληλα ως στόχο την ενίσχυση της σύγκλισης εντός της ευρωζώνης» πρόσθεσε.\nΣε ότι αφορά το ζήτημα της τραπεζικής ένωσης, η κα. Μέρκελ επανέλαβε ότι πρέπει να ολοκληρωθεί, αλλά αφότου μειωθούν τα ρίσκα στις τράπεζες. Η ίδια υπογράμμισε ακόμα ότι το δίχτυ ασφαλείας για την εξυγίανση των τραπεζών πρέπει να ενταχθεί στον ESM.\nΗ Καγκελάριος της Γερμανίας ιδιαίτερα εστίασε στον αναβαθμισμένο ρόλο του Ευρωπαϊκού Μηχανισμού Σταθερότητας (ESM), ο οποίος θα έχει την κοινή ευθύνη για τις τράπεζες.\nΟ κ. Μακρόν ανέφερε από την πλευρά του πως ο προϋπολογισμός της ευρωζώνης θα είναι «πραγματικός» και θα έχει ετήσια έσοδα και δαπάνες, ενώ μπορεί να τεθεί σε ισχύ ήδη από το 2021.\nΣημειώνεται ότι στην προσεχή Σύνοδο Κορυφής των χωρών της Ε.Ε., οι δύο ηγέτες αναμένεται να παρουσιάσουν ένα ευρύ σχέδιο αναμόρφωσης του ευρωπαϊκού οικοδομήματος, με στόχο τη βελτίωση της λειτουργικότητας των κοινοτικών οργάνων και την αντιμετώπιση του ευρωσκεπτικισμού, ενόψει και των ευρωεκλογών του 2019.\nMore in this category: « Δέκα τραυματίες σε επεισόδια έξω από την ουκρανική Βουλή Η Ρωσία θα εντείνει τον «εμπορικό πόλεμο» με τις ΗΠΑ »


5 Τεχνικές μασάζ για να αποβάλλετε το λίπος και τις τοξίνες που έχουν συσσωρευτεί στο σώμα σας. Πολύ άμεσα αποτελέσματα! - Fanpage\nΟι περισσότεροι ξέρουν ότι το μασάζ είναι ιδανικό για την ανακούφιση πόνων και στρες, αλλά δεν κάνει μόνο γι’αυτό. Το λεμφικό μασάζ επίσης συμβάλλει στην ενίσχυση της κυκλοφορίας του αίματος και την απελευθέρωση τοξινών από το σώμα. Ακολουθήστε τις παρακάτω συμβουλές και θα ξεφορτωθείτε το περιττό λίπος και τις τοξίνες πολύ εύκολα και αποτελεσματικά!\n1. Μασάζ στους γλουτούς\nΚάνοντας μασάζ στους γλουτούς, μπορείτε να ενεργοποιήσετε την απώλεια λίπους στην περιοχή αυτή, χρησιμοποιήστε τις άκρες των δαχτύλων σας για να κάνετε μασάζ στους γλουτούς απαλά αλλά σταθερά. Κάντε κυκλικές κινήσεις από τα μπούτια ως τα οπίσθια για να αυξήσετε την κυκλοφορία και να απελευθερώσετε τις συσσωρευμένες τοξίνες.\n2. Μασάζ στα πόδια\nΚάνοντας μασάζ στο εσωτερικό των μηρών βοηθάτε να αυξηθεί η κυκλοφορία και να ξεκινήσει η διαδικασία απώλειας λίπους. Χρησιμοποιήστε τους αντίχειρες σας και πιέστε την βουβωνική χώρα. Στην συνέχεια κάντε μασάζ στο εσωτερικό των μηρών με κυκλικές κινήσεις, ενεργοποιώντας την απελευθέρωση τοξινών και βοηθώντας το σώμα να καταπολεμήσει την κυτταρίτιδα.\n3. Μασάζ στα γόνατα\nΚάνοντας μασάζ στα γόνατα σας μπορείτε να μειώσετε την χαλάρωση του δέρματος. Καθίστε σε μια καρέκλα και ξεκινήστε από την κορυφή της επιγονατίδας. Κάντε μασάζ προς τα έξω με μικρές κινήσεις. Χρησιμοποιώντας κυκλικές κινήσεις, κάντε μασάζ γύρω από την επιγονατίδα.\n4. Μασάζ στις γάμπες\nΤο μασάζ στις γάμπες μπορεί να σας βοηθήσει να σφίξετε και να τονώσετε το δέρμα, ενώ μειώνεται και η κυτταρίτιδα. Ξαπλώστε και βάλτε δύο μαξιλάρια κάτω από τις γάμπες σας. Φέρτε το ένα πόδι στο στήθος, κάντε μασάζ στις γάμπες, μία τη φορά, και με τα δύο χέρια. Τρίψτε τις με μικρότερες κινήσεις. Ασκήστε μέτρια με έντονη πίεση, μετά χαλαρώστε και αλλάξτε πόδι.\n5. Μασάζ στους αστραγάλους\nΚάντε μασάζ στου αστραγάλους για να τονώσετε την κυκλοφορία στα πόδια και να απελευθερώσετε τις τοξίνες. Σχηματίστε έναν κύκλο και με τα δύο χέρια γύρω από τον αστράγαλο. Κάντε μασάζ στο πόδι μετακινούμενοι προς τα πάνω. Μην παραλείψετε τον ιγνυακό τένοντα!\n-Αφιερώστε τουλάχιστον ένα λεπτό τη μέρα σε κάθε σημείο.\n-Στην αρχή θα παρατηρήσετε χαλάρωση, ενώ τα αποτελέσματα θα γίνουν ορατά μετά από λίγο.\n-Καταναλώστε αρκετό νερό για να διώξετε τις παλιές τοξίνες και να δείτε πιο γρήγορη βελτίωση.\n-Συμβουλευτείτε έναν ειδικό πριν ξεκινήσετε την θεραπεία.


Τι λένε τα κόμματα για την πρόταση αυτοδιάλυσης της Βουλής\nΠΟΛΙΤΗΣ NEWS, 15/04/2019 (τελευταία ενημέρωση 16:46)\nΔιάλυση της Βουλής υπό την προϋπόθεση ότι θα παραιτηθεί η κυβέρνηση και θα προκηρυχθούν πρόωρες προεδρικές εκλογές, υποστήριξαν, μεταξύ άλλων, κοινοβουλευτικά κόμματα, που κλήθηκαν σήμερα να σχολιάσουν την πρόταση του Προέδρου του ΔΗΣΥ Αβέρωφ Νεοφύτου για αυτοδιάλυση της Βουλής, την περασμένη Παρασκευή στην Ολομέλεια της Βουλής, κατά τη συζήτηση για τον Συνεργατισμό.\nΣε δηλώσεις του μετά τη σημερινή σύσκεψη του Προέδρου της Δημοκρατίας με τα κοινοβουλευτικά κόμματα για τις αποφάσεις του Διοικητικού Δικαστηρίου, για τις μειώσεις των μισθών των δημοσίων υπαλλήλων, ο Πρόεδρος του ΔΗΣΥ Αβέρωφ Νεοφύτου έκανε λόγο για «μάγκες των μικροφώνων που θέλουν να επιρρίπτουν ευθύνες στους άλλους αγνοώντας τις ευθύνες τις δικές τους» και ανέφερε ότι το πόρισμα για τον Συνεργατισμό καταλογίζει ευθύνες στα κόμματα και πριν το 2013 και αναφέρει χαρακτηριστικά ότι οι ευθύνες τους είχαν καταστροφικές συνέπειες στο Συνεργατισμό. Επίσης, καταλογίζει ευθύνες για τα πολιτικά κόμματα και από το 2013 και εντεύθεν και επιπρόσθετα επιρρίπτει ευθύνες και στο Υπουργείο Οικονομικών και στον Υπουργό Οικονομικών, είπε. Άρα αν κάποιοι έχουν προμετωπίδα το πόρισμα και ζητούν ευθύνες από τον Υπουργό θα πρέπει και οι ίδιοι ως εκπρόσωποι των κομμάτων να αναλάβουν τις ευθύνες τους, πρόσθεσε ο Πρόεδρος του ΔΗΣΥ.\n«Δεν μπορεί να είμαστε κριτές τους εαυτούς μας. Πρέπει να απευθυνθούμε στον κυρίαρχο λαό να μας κρίνει. Ψήφο στο λαό να μας κρίνει όλους. Γιατί φοβούνται;», είπε, προσθέτοντας πως ο ίδιος θέλει «να λάμψει η ετυμηγορία του λαού».\n«Οι εκλογές και η προσφυγή προς τους πολίτες είναι το επιστέγασμα της ουσίας και της πεμπτουσίας της δημοκρατίας και ειλικρινά διερωτώμαι η προσφυγή στις κάλπες αν είναι θέατρο. Στο τέλος θα μας πουν ότι και η δημοκρατία είναι θέατρο», κατέληξε.\nΤων δηλώσεων του κ. Νεοφύτου είχαν προηγηθεί οι δηλώσεις αρχηγών κομμάτων της αντιπολίτευσης, με πρώτο τον Γενικό Γραμματέα του ΑΚΕΛ Άντρο Κυπριανού, ο οποίος δήλωσε ότι το κόμμα του είναι έτοιμο να συζητήσει την πρόταση για αυτοδιάλυση της Βουλής υπό μία προϋπόθεση: να διαλυθεί πρώτα η Κυβέρνηση, η οποία με βάση το πόρισμα της Ερευνητικής Επιτροπής έχει την κύρια ευθύνη για την κατάρρευση του Συνεργατισμού. «Όταν προκηρυχθούν προεδρικές εκλογές είμαστε έτοιμοι να συζητήσουμε και για προκήρυξη πρόωρων βουλευτικών εκλογών», είπε.\nΟ Πρόεδρος του ΔΗΚΟ Νικόλας Παπαδόπουλος είπε ότι η πρόταση του Αβέρωφ Νεοφύτου στερείται σοβαρότητας. «Αν εννοεί ο ΔΗΣΥ αυτά που λέει τότε το πρώτο πράγμα που πρέπει να εισηγηθεί είναι παραίτηση της κυβέρνησης αφού το πόρισμα είναι ξεκάθαρο ότι η κυβέρνηση ευθύνεται για την κατάρρευση του Συνεργατισμού», πρόσθεσε.\nΟ Πρόεδρος της ΕΔΕΚ Μαρίνος Σιζόπουλος ανέφερε πως η ΕΔΕΚ δεν λέει όχι στις προκλήσεις και πρόσθεσε πως απομένει στην πλειοψηφία των πολιτικών κομμάτων να αποφασίσουν αν θέλουν πρόωρες εκλογές.\nΟ Πρόεδρος του Κινήματος Οικολόγων – Συνεργασίας Πολιτών Γιώργος Περδίκης είπε ότι στο πόρισμα για τον Συνεργατισμό οι κύριες ευθύνες επιρρίπτονται στον Υπουργό Οικονομικών, ο οποίος πρέπει να αναλάβει τις ευθύνες και να παραιτηθεί. Η πολιτική επίρριψη ευθυνών σε επίπεδο κομμάτων, συνέχισε, δεν συνδέεται με διάλυση της Βουλής και νέες εκλογές, αλλά αν γίνονταν τέτοιες εκλογές το πρώτο που πρέπει να γίνει είναι η δέσμευση των νυν βουλευτών ότι δεν θα υποβάλουν υποψηφιότητα.\nΟ Πρόεδρος της Συμμαχίας Πολιτών Γιώργος Λιλλήκας είπε ότι αποδέχονται την πρόταση του Προέδρου του ΔΗΣΥ, «αλλά πρέπει να γίνει με το σωστό τρόπο, που να αντανακλά και στα πορίσματα της Επιτροπής Αρέστη». Το πόρισμα, εξήγησε, επιρρίπτει ευθύνες στο ΔΗΣΥ, ΑΚΕΛ, το ΔΗΚΟ και την ΕΔΕΚ και «εάν η πρόταση του κ. Αβέρωφ Νεοφύτου έχει να κάνει με την ανάληψη της ευθύνης που αναλογεί στα κόμματα για την κακοδιαχείριση του Συνεργατισμού, τότε θα πρέπει να έρθει μια πρόταση από τα τέσσερα αυτά κόμματα, λέγοντας ότι αναλαμβάνουν το δικό τους μερίδιο ευθύνης, συνιστούν τη διάλυση της Βουλής και την κήρυξη πρόωρων εκλογών».\nΣημείωσε ταυτόχρονα ότι τα τέσσερα αυτά κόμματα έχουν πολύ μικρότερη ευθύνη από ό,τι έχει ο Πρόεδρος της Δημοκρατίας και ο Υπουργός Οικονομικών, άρα θα πρέπει, με τη λογική του κ. Νεοφύτου να προκηρυχθούν και προεδρικές εκλογές.\nΜπάσκετ: Ο τίτλος της Euroleague κρίνει την παραμονή Ιτούδη στην ΤΣΣΚΑ ΜόσχαςΙβάνκα Τραμπ: το απλό φόρεμά της που έγινε τρεντ


Dao Tien Cooking Class (Χόι Αν, Βιετνάμ) - Κριτικές\nDao Tien Cooking Class: Εστιατόρια στην περιοχή\nΔραστηριότητες κοντά σε: Dao Tien Cooking Class\nDao Tien Cooking Class, Χόι Αν - Κριτικές\nΝο 39 από 80 Μαθήματα και εργαστήρια - Χόι Αν\n21 Phan Boi Chau, Χόι Αν, Βιετνάμ\nΣούπερ τάξη διασκέδασης!\nΕίχαμε μια μεγάλη στιγμή με αυτή τη μαγειρική κλάση, και Txao ήταν ένας φανταστικός οδηγός! Η περιοδεία της αγοράς ήταν πολύ ενημερωτική και το φαγητό που ετοιμάσαμε ήταν υπέροχο. ΕΓΩ? σίγουρα θα μαγειρεύω αυτό το γεύμα και πάλι για την οικογένειά μου!\nΑπογοητευμένος. Μακάρι να μην είχα χάσει το χρόνο / τα χρήματά μου να το κάνω αυτό.\n"Εκδρομή με σκάφος + Εκδρομή στην αγορά + Πολιτιστική κατάδυση μαγειρικής" (αρχικά διαφημίζεται στην ιστοσελίδα του Cookly) Κλείσαμε μέσω του Cookly και παρατήρησα ότι δεν δημοσίευσαν την αναθεώρησή μου, γι 'αυτό το δημοσιεύω εδώ. Πρώτον, το εστιατόριο ήταν δύσκολο να βρεθεί επειδή μας δόθηκε ένα...διαφορετικό όνομα στο όνομα του δρόμου που βρίσκεται στην πραγματικότητα. Θα βοηθούσε αν υπήρχαν σαφέστερες οδηγίες. Ο οδηγός για την αγορά και η βόλτα με βάρκα χρειάζεται βελτίωση. Πριν από την έναρξη της περιοδείας μας είπαν να καθίσουμε απλά στο εστιατόριο - περιμέναμε περίπου 15 λεπτά χωρίς οδηγίες για το τι συνέβαινε. Στη συνέχεια, ο ταξιδιωτικός οδηγός ήρθε σε εμάς και μας είπε να την ακολουθήσουμε. Δεν εισήγαγε τον εαυτό της ή μας είπε πού πηγαίναμε. Λίγα λεπτά μετά την αθόρυβη παρακολούθησή της, τελικά ρώτησα τι κάναμε και μας είπε ότι θα πάμε στην αγορά. Πολλή αγορά την ακολουθούσε σιωπηλά. Ήμουν σε μερικές περιηγήσεις πριν με άλλες εταιρείες και σκέφτηκα ότι αυτή ήταν μια πολύ μεγάλη χαμένη ευκαιρία να μας διδάξει πολλά πράγματα. Μερικές φορές έδειξε τα πράγματα. Αλλά κυρίως θα περπατούσαμε σιωπηλά και έπρεπε να την σταματήσω και να ρωτήσω τι ήταν. Οι περισσότερες από τις απαντήσεις της ήταν σύντομες και δεν επεξεργάστηκε πολύ. Επίσης, ήμουν με ένα άλλο άτομο και δεν μπορούσε να ακούσει τίποτα από αυτό που έλεγε επειδή μίλησε τόσο ήσυχα. Στη συνέχεια πήγαμε με βάρκα. Και πάλι, η πλειονότητά της κάναμε σιωπηλά. Αισθάνομαι ότι θα μπορούσε να περάσει αυτή τη φορά να μας λέει για την κουλτούρα ή την ιστορία ή οτιδήποτε άλλο, αλλά απλώς κάθισε στη σιωπή. Τότε ήμασταν στο εστιατόριο και είχαμε την τάξη μαγειρικής με Thinh. Η μαγειρική ήταν ευχάριστη. Ο Thinh είναι πολύ φιλικός και σπουδαίος δάσκαλος. Αυτό ήταν το επίκεντρο του πρωινού. Το φαγητό που ετοιμάσαμε δεν ήταν ιδιαίτερα συναρπαστικό, αλλά η τάξη ήταν καλή. Λαμβάνοντας υπόψη ότι αυτό διαφημίζεται ως "Θα έχετε επίσης την ευκαιρία να εξερευνήσετε όλες τις μυρωδιές και τις γεύσεις των τοπικών συστατικών στην περιοδεία μας με οδηγό στην αγορά. Θα μάθετε πώς να επιλέξετε, να αγοράσετε και να μαγειρέψετε τα συστατικά σας στα παραδοσιακά Βιετναμέζικα". δεν αισθάνθηκε ότι παραδόθηκε. Αν ήμουν καθοδηγημένος από έναν σεφ στην περιοδεία, δεν ήταν πολύ ενημερωτική ή ενθουσιώδης για τα τρόφιμα, και σίγουρα δεν εξήγησε πώς να "επιλέξει και να αγοράσει" το φαγητό. Έχει μόλις δείξει τα πράγματα. Επίσης, δεδομένου ότι διαφημίστηκε ως "Μαθήματα Πολιτιστικής Immersion Μαγειρικής", δεν ένοιωσα έτσι. Θα μπορούσα μόνο να περπατήσω στην αγορά και να οδηγήσω ένα σκάφος μόνη μου και να μην πληρώσω κάποιον να καθίσει δίπλα μου. Εκ των υστέρων, δεν θα είχα πάρει αυτή την τάξη αν ήξερα ότι θα ήταν έτσι. Θα είχα κάνει άλλη περιοδεία ή θα πάω με μια διαφορετική εταιρεία. Ο οδηγός για το πρώτο μέρος της περιοδείας πρέπει να είναι πιο ενδιαφέρον. Ειλικρινά, ήταν πολύ βαρετό. Αν παραλείψουν αυτό το μέρος της «τάξης» και μόλις είχαν την τάξη μαγειρικής, θα ήταν μια πολύ διαφορετική ανασκόπηση, αλλά δεν είναι ακόμα αξιοσημείωτη.Περισσότερα\nΕίχα μια πολύ καλή στιγμή με τον Kahn που είναι ο σεφ μας. Ήταν υπέροχος. Ήμασταν 7 στην οικογένεια με τον πατέρα μου σε χαμηλά που είναι 82 ετών. Ποτέ δεν φορούσε ποδιά στη ζωή του και ήταν ο χρόνος του δρόμου να μαγειρέψει μαζί...μας όλοι μαζί. Πραγματοποιήσαμε 4 διαφορετικά πιάτα και κυρίως κάνοντας ατμισμένο ρύζι χαρτί ήταν ενδιαφέρον. Η συνταγή ήταν απλή, αλλά κάθε πιάτο ήταν τόσο νόστιμο. Ήταν μια απίστευτη εμπειρία και συνιστώ ανεπιφύλακτα αυτή τη μαγειρική τάξη.Περισσότερα\nΗ μαγειρική τάξη ήταν μεγάλη διασκέδαση - γεύση πολύ καλή\nΠαρακολουθήσαμε μια μαθήματα μαγειρικής ως μέρος της οργανωμένης περιοδείας μας (χάρη στο UCS και το Sinh!). Φαίνεται ότι κάναμε το ίδιο ψάρι σε φύλλα μπανάνας, σακούλες και μελιτζάνα, όπως άλλοι έχουν περιγράψει. Ήταν μια απολαυστική και διασκεδαστική εμπειρία. Προσωπικό μας προπονητή κατά μήκος έτσι δεν...μπορούσαμε να χάλια. Απόλαυσα απόλυτα το φαγητό που ετοιμάσαμε.Περισσότερα\nTrinh ήταν μια εξαιρετική οδηγός, αρχίζοντας από μια ενημερωτική με τα πόδια μέσα από την τοπική αγορά τροφίμων, όπου τα πάντα ήταν στην οθόνη - από τα κοτόπουλα για τα ψάρια να καρυκεύματα και περισσότερο. Μια κρουαζιέρα στον ποταμό ψύχεται μας ως κατευθυνθήκαμε προς τα...πίσω για να το εστιατόριο για να μάθετε την τέχνη της δημιουργίας τοπικών βιετναμέζικα πιάτα. Το μενού περιλαμβάνει απαγόρευση ολοκληρωμένη, ψητά ψάρια σε φύλλα της μπανάνας, " χρήματα σάκων " και πήλινα σκεύη μελιτζάνας με ρύζι. Θα συνιστούσα ανεπιφύλακτα αυτό για τους ταξιδιώτες που θέλουν να μάθουν λίγο σχετικά με τα συστατικά και τις τεχνικές οι οποίες χρησιμοποιούνται για το νόστιμο φαγητό που βρέθηκαν Hoi An. Θα μπορούσαμε να είχαμε φάει όλα! !Περισσότερα\nΕξαιρετικές ταξικές και εκπαιδευτικές εκδρομές!\nΗ κλάση μαγειρικής, καθώς και οι κήποι με λαχανικά και οι αγορές ήταν μια έκρηξη! Κάναμε ριζόχαρτο, ρολά για την άνοιξη, τσάντες για χρήματα, φυτά αυγών σε πήλινα δοχεία και ψάρι σε φύλλα μπανάνας. Όλα τα γεύματα καταπληκτικά! Η Lilly γρήγορα προσαρμόστηκε στην τροφική αλλεργία...της κόρης μου και απάντησε με ευκολία σε όλες μου τις ερωτήσεις σχετικά με την κηπουρική και την αγορά. Απολύτως μια υπέροχη τάξη και μεγάλη χρήση του χρόνου, στελεχωμένη από επαγγελματίες. Ευχαριστούμε τη Lilly για τη διδασκαλία μας! ! !Περισσότερα\nΈνα μάθημα μαγειρικής όπου u επισκέπτεστε την υγρή αγορά, βόλτα με πλοίο και μάθετε να μαγειρεύετε. Τι μπορείτε να ζητήσετε για περισσότερα;\nTrinh οδηγός μας και το μαγείρεμα δασκάλα ήταν μια απόλαυση. Πήραμε ένα ταξί για να δείτε τις οργανικές περιβόλια και, στη συνέχεια, στις αγορές και επέστρεψε στο εστιατόριο για να ξεκινήσει το μάθημα μαγειρικής. Μια πολύ ευχάριστη μέρα και έτοιμα φαγητά που έχω γευτεί υπέροχο...και είμαι βέβαιος ότι θα μπορούσα να τα μαγειρέψουν κατά την επιστροφή μου στο σπίτι στην Αυστραλία. Σας ευχαριστώ Trinh και σας ευχαριστώ επίσης για την Πανσέληνο Tham από κρεμασμένα Vuong Travel Co Ltd για τη διοργάνωση.Περισσότερα\nΕξαιρετικό μάθημα μαγειρικής υπό και επισκεφθείτε την αγορά\nΗ οικογένειά μας των 4 (2 ενήλικες, 2 παιδιά - 13 και 11) Είχε μια ιδιωτική οργάνωση αγοράς και μαθήματα μαγειρικής κατηγορίας με Trinh Yo-Hong, ο οποίος έκανε μια ενδιαφέρουσα και διασκεδαστική. Η ρύθμιση για τους 2 ώρες γκολφ ήταν σε ένα υπέροχο ευάερο δωμάτιο...με θέα στον ποταμό. Ετοιμάσαμε 5 διαφορετικά πράγματα και στη συνέχεια τα έφαγαν για μεσημεριανό γεύμα. Ως οικογένεια ήταν ένας από τους καλύτερους οι δραστηριότητες που κάναμε στο ταξίδι μας στο Βιετνάμ. Trinh ήταν φανταστικό. Συνιστάται ανεπιφύλακτα.Περισσότερα\nΛάβετε γρήγορα απαντήσεις από το προσωπικό του Dao Tien Cooking Class και από προηγούμενους επισκέπτες.\nΜαθήματα και εργαστήρια, Μαθήματα μαγειρικής, Περιηγήσεις με θέμα το φαγητό, Άλλο φαγητό και ποτό, Άλλες υπαίθριες δραστηριότητες


Ευγενική παραχώρηση (9)\n26 Μαΐου 2016 @ 3:30 μ.μ.\nΥπάρχουν τρεις μεγάλες περιοχές μακιγιάζ των ματιών: καπάκι, πτυχή και τακάκια, έτσι γιατί υπάρχουν τόσες πολλές διαφορετικές βούρτσες; Δεν υπάρχουν δύο βούρτσες όμοια και κάθε εργαλείο εξυπηρετεί έναν σκοπό όταν πρόκειται για την εφαρμογή του ματιού σας κοιτάζοντας αν είναι ένα καλαίσθητο καπνιστό μάτι ή μια δραματική φτερωτή επένδυση. Η επένδυση σε μια συλλογή είναι το απλό κομμάτι της εξίσωσης, αλλά το πώς και πού να χρησιμοποιήσετε κάθε βούρτσα στο μάτι σας μπορεί να είναι το ξύσιμο του κεφαλιού για να πει το λιγότερο. Ευτυχώς, η Νέα Υόρκη με βάση τα μαλλιά και ο καλλιτέχνης μακιγιάζ Abraham ραντίσματος demystified κάθε πινέλο μακιγιάζ που θα μπορούσε ενδεχομένως να χρειαστεί στη συλλογή σας. Περιηγηθείτε στον πλήρη οδηγό βουρτσών μακιγιάζ ματιών μας, συμπεριλαμβανομένης της αγαπημένης συλλογής αγορών μας για κάθε τύπο βούρτσας.\nΒούρτσα με χνούδι με σκιά ματιών\nΝέα σε βούρτσες; Εξετάστε το χνουδωτό το βούρτσα μακιγιάζ ενός ματιού που χρειάζεστε για να ξεκινήσετε το κιτ σας. “Η βούρτσα χνούδι είναι βασικό για αρχάριους για το κιτ τους. Δεν είναι μόνο καλό για την εφαρμογή παντού χρώματος, είναι επίσης εκπληκτικό για την ανάμειξη μιας γραμμής “, εξηγεί ο Sprinkle. Hourglass ‘Nº 3 Το ευρύ πλάτος του All Over Shadow Brush καθιστά εύκολο για τους αρχάριους να σαρώνουν το χρώμα σε όλο το καπάκι.\nΜια βούρτσα ανάμειξης δεν είναι μόνο για τα μάτια σας μόνο. Μαζί με το να ζει μέχρι το όνομά του από την εξομάλυνση και διάχυση των γραμμών σκιάς, το Sprinkle λέει ότι αυτό το εργαλείο πολλαπλών χρήσεων, όπως το Brush Eye Blender της Bobbi Brown, είναι επίσης εκπληκτικό για τη στόχευση κηλίδων θεμελίωσης και την ανάμιξή τους για ένα ομαλό,.\nΓυαλιστερό βουρτσάκι ματιών\nΑν είστε μετά από μια τέλεια ματιά μακιγιάζ ματιών, Sprinkle προτείνει τη χρήση μιας γωνιακής βούρτσας, όπως η Maestro γωνιακή μάτι του Giorgio Armani, επειδή επιτρέπει την ακριβή εφαρμογή και τα χρώματα των σκιών συγκεντρώνονται.\nΣκεφτείτε τη βούρτσα μουτζούρας του καλύτερου φίλου του καπνιστού ματιού. Αυτή η στρογγυλεμένη βούρτσα κεφαλής, όπως το Brush Eye Smudger της Charlotte Tilbury, μπορεί να χρησιμοποιηθεί για τη “μετάβαση ενός χρώματος στο επόμενο”, λέει ο Sprinkle.\nΠιστόλι με μολύβια\nΑν σας αρέσει το eyeliner σε σκόνη, το Sprinkle προτείνει να κάνετε μια βούρτσα με μολύβι, όπως το Dolce & Gabbana Beauty Pencil Brush, ως το εργαλείο που χρησιμοποιείτε. Το τακτοποιημένο σχήμα αυτής της βούρτσας σας επιτρέπει να σχεδιάζετε ακριβείς γραμμές με έλεγχο και να εργάζεστε ιδιαίτερα καλά στις εξωτερικές γωνίες του ματιού όταν δημιουργείτε μια κίνηση με γάτα.\n“Μια βούρτσα Crease βοηθά στην απαλότητα του χρώματος χωρίς να διαχέεται ο ήχος”, εξηγεί το Sprinkle. Χρησιμοποιήστε μια βούρτσα όπως το Sephora Collection PRO Featherweight Crease Brush # 38 σε μια κίνηση υαλοκαθαριστήρα για να θολώσετε τα εξωτερικά άκρα της πτυχής.\nΠινέλο με επίπεδη επιφάνεια\nΗ επίπεδη κορυφή και οι λεπτές τρίχες αυτής της βούρτσας την καθιστούν ιδανική για να σχεδιάσετε μια βαρύτερη γραμμή χρησιμοποιώντας οποιοδήποτε τύπο eyeliner. Μια επίπεδη βούρτσα, όπως η βελούδινη βούρτσα καθαρισμού Sigma – E15 “βάζει το προϊόν πιο βαρύ από το να πετάει με μια κλασική βούρτσα επένδυσης”, λέει ο Sprinkle. “Λατρεύω επίσης μια επίπεδη βούρτσα για να δημιουργήσω μια βαριά γραμμή ή χρησιμοποιώντας λάμψη ή μεταλλική επένδυση.”\nΠινέλο με κλίση\nΤο μυστικό της δραματικής φτερωτής επένδυσης: μια κεκλιμένη βούρτσα με επένδυση όπως το Urban Decay ‘Good Karma’ Liner Brush. Ο ψεκασμός λέει ότι οι επίπεδες γωνίες τριχών της βούρτσας την καθιστούν ιδανική για τη δημιουργία λεπτών, παχιών ή διαβαθμισμένων γραμμών με καιρικές συνθήκες που χρησιμοποιείτε σκιά ματιών ή επένδυση γέλης.\nΗ εφαρμογή της επένδυσης ή της σκιάς στις εσωτερικές γωνίες του ματιού μπορεί να είναι δύσκολο να κυριαρχήσει. “Αυτή η περιοχή μπορεί να είναι δύσκολη αν πλησιάζετε σε λάθος γωνία”, εξηγεί ο Sprinkle. Μια γωνιακή βούρτσα επένδυσης, όπως η Brush Eye Liner της Laura Mercier, κάνει την εφαρμογή της σκιάς ή της επένδυσης σε ένα ακριβές σημείο εύκολο.\nΝαι, υπάρχουν ακόμη και πολλές βούρτσες για μάσκαρα εκτός από το ραβδί που έρχεται με το σωλήνα. Μια βούρτσα πινέλου για μάσκαρα όπως το M.A.C 205 Mascara Fan Brush επιτρέπει την ακριβέστερη και ομοιόμορφη κάλυψη των βλεφαρίδων σας. “Αυτό το πινέλο είναι απαραίτητο για ακριβή εφαρμογή μάσκαρα. Ειδικά εάν χρησιμοποιείτε ψεύτικες βλεφαρίδες ατόμων “, λέει ο Sprinkle.\nΈνα εργαλείο που συχνά παραβλέπεται, ένα πινέλο spoolie, όπως η Sonia Kashuk Core Tools Spoolie Brush – N 127, βοηθάει στην καταπολέμηση των φρυδιών και στη θέση τους.\nΑυτή η βούρτσα, όπως το Studio Lash & Brow Comb της e.l.f., κάνει διπλό καθήκον αφαιρώντας ενοχλητικές συστάδες μάσκαρα και ή υπερβολικό προϊόν από τα άκρα των βλεφαρίδων.\n1 Βούρτσα με χνούδι με σκιά ματιών\n2 Blending Brush\n3 Γυαλιστερό βουρτσάκι ματιών\n4 Βούρτσα λείανσης\n5 Πιστόλι με μολύβια\n7 Πινέλο με επίπεδη επιφάνεια\n8 Πινέλο με κλίση\n10 Μάσκαρα εξαερισμού\n12 Μάσκαρα χτένα


“Το Τάβλι” Η παράσταση του ΔΗ.ΠΕ.ΘΕ. Καβάλας | ENA CHANNEL\n“Το Τάβλι” Η παράσταση του ΔΗ.ΠΕ.ΘΕ. Καβάλας\nΤο Δημοτικό Περιφερειακό Θέατρο Καβάλας σε συνεργασία με τον Θεατρικό Οργανισμό «Κ» παρουσιάζει φέτος το καλοκαίρι την κωμωδία του Δημήτρη Κεχαϊδη «Το Τάβλι» . Η sold out θεατρική κωμωδία , παρουσιάζεται ανανεωμένη στην πόλη μας , στο πλαίσιο του 56ου Φεστιβάλ Φιλίππων Θάσου , την Τετάρτη 10 Ιουλίου , στο Θέατρο του Φρουρίου Καβάλας , με τους Κωνσταντίνο Κάππα στο ρόλο του Κόλλια και τον Σωκράτη Πάτσικα στον ρόλο του Φώντα . Για το λόγο αυτό παραχωρήθηκε συνέντευξη τύπου σήμερα το πρωί στο Δημαρχείο Καβάλας , ενώ χαρακτηριστική ήταν η απουσία του Προέδρου του ΔΗΠΕΘΕ Καβάλας , θέλοντας με αυτό τον τρόπο να δείξει την συμπαράστασή του στους δημοτικούς υπαλλήλους Καβάλας .